
n I \  TRO  PÅ  !  \<- IMMi  H I  \ 
. .  OG  PÅ  REN  LITTERATUR 


af   Præsident   David   O.   McKay 


Jeg  har  stor  tillid  til  de  unge  mennesker  af  i  dag. 
Det  er  sandt,  at  vi  lejlighedsvis  hører  om  nogle  af  dem, 
som  falder  under  Kirkens  standarder,  men  det  er  et  meget 
lille  mindretal.  Størstedelen  af  vore  unge  mennesker  elsker 
sandheden  og  er  opfyldt  af  ønsket  om  at  holde  standar- 
derne. Jeg  har  tiltro  til  dem.  Hvor  er  det  en  glæde  at 
arbejde  sammen  med  dem!  Der  findes  ingen  større  lykke 
i  dette  liv  end  det  privilegium,  som  lærere  og  funktionæ- 
rer og  ledende  mænd  i  Kirken  har  til  at  øve  indflydelse 
på  og  samarbejde  med  vore  unge. 

Hvis  vi  beder  ungdommen  om  at  gøre  noget,  vil  største- 
parten svare  ja  villigt  og  glad,  og  jeg  glæder  mig  over 
deres  villighed  til  at  tjene  Herren  på  alle  områder,  ikke 
blot  i  G.U.F.,  men  også  i  Søndagsskolen  og  i  borgerlige 
og  uddannelsesmæssige  aktiviteter.  De  er  lige  så  villige 
og  lige  så  ivrige  efter  sandheden,  som  folk  i  Kirken  nogen- 
sinde har  været.  Jeg  siger,  Herren  velsigne  dem.  Herren 
velsigne  I  drenge  og  piger  og  I  mænd  og  kvinder,  som 
har  ansvaret  for  at  sende  litteratur  til  dem  eller  tildele 
dem  opgaver  i  G.U.F.  og  andre  steder. 

I  ved,  at  en  god  bog  eller  et  godt  tidsskrift  er  som  en 
god  kammerat,  idet  kun  godt  kommer  ud  af  det.  Den 
slags  litteratur  giver  de  unge  mennesker  chancer  for  at 
»træffe«  ledende  lærere  og  de  bedste  mænd  og  kvinder  i 
verden  og  i  Kirken.  Ungdommen  er  tiden,  hvor  man  skal 
vælge  den  slags  kammeratskab.  Meget  af  det,  man  lærer 
udenad  i  ungdommen,  husker  man  hele  livet.  At  have  en 
god  bog  og  gøre  denne  gode  bog  til  sin  kammerat  er  at 
berige  sin  sjæl,  ikke  blot  i  øjeblikket,  men  gennem  alle 
sine  oplevelser  og  alt  hvad  man  udfører  i  livet. 

Jeg  husker,  da  jeg  kørte  hø  fra  Huntsville  til  Ogden.  I 
de  dage  tog  det  to  en  halv  time,  og  jeg  havde  altid  en 
lille  bog  ved  siden  af  mig  og  brugte  noget  af  tiden  i  de 


to  en  halv  time  til  at  lære  nogle  citater  fra  den  udenad.  I 
dag  bruger  jeg  nogle  af  disse  citater,  som  jeg  har  lært 
udenad  for  firsindstyve  år  siden,  og  nogle  af  de  kamme- 
raler  går  stadig  ved  min  side.  Ungdommen  kan  ikke  ud- 
nyttes bedre  end  ved  at  være  ledsaget  af  Shakespeare, 
Scott,  Tennyson  og  andre  af  vore  store  digtere.  Hvad  jeg 
mener  om  bøger,  er  nøjagtig  hvad  jeg  mener  om  kam- 
merater, og  jeg  elsker  dem. 

Men  sidste  dages  hellige  hjem  bliver  i  dag  udfordret  på 
næsten  ethvert  område  af  menneskelig  aktivitet.  Den  ondes 
kræfter  har  til  hensigt  at  ødelægge  troen  og  forhindre 
kirkelig  aktivitet  hos  ikke  blot  de  unge,  men  lige  så  vel 
hos  forældrene. 

Bøger  som  kammerater  bør  vælges  med  klogskab;  lige- 
som et  menneske  kan  dømmes  efter  det  selskab  han  fær- 
des i,  således  kan  hans  tilbøjeligheder  for  det  høje  og  gode 
eller  det  lave  og  vulgære  i  livet  antydes  ved  den  slags 
bøgQr  han  læser.  »Dårligt  selskab  ødelægger  gode  mane- 
rer«, og  smulsig  litteratur  gør  sjælen  ringere. 

En  af  vejene  til  ødelæggelse,  og  en  af  de  mest  effek- 
tive, er  upassende  og  skadeligt  læsestof,  som  er  forsynet 
med  lokkende,  men  syndige  og  højst  forkastelige  billeder. 
Idag  er  avisstaderne  fyldt  med  blade,  som  aldrig  burde 
komme  ind  i  et  sidste  dages  helligt  hjem. 

Læsning  er  så  meget  en  del  af  det  moderne  liv,  og  dets 
virkning  så  vidtrækkende,  at  alt,  hvad  vi  kan  gøre  for  at 
opmuntre  og  udvikle  de  rette  læsevaner  nødvendigvis  må 
være  gavnligt  for  folk  og  for  Kirken. 


M**U  <D,  MVI 

Præsident  EZRA  TAFT  BEUfSOHJ 

|ki  officielt  besøg:  i 

Italien  og:  det  llfære  Østen 


Den  21.  november  1964  rejste  Præ- 
sident og  søster  Ezra  Taft  Benson,  led- 
saget af  ældste  David  A.  Burton,  sekre- 
tær i  den  Europæiske  Mission,  fra 
Frankfurt  for  at  påbegynde  deres  rejse 
til  Italien  og  det  Nære  Østen,  omfat- 
tende besøg  i  Iran,  Libanon  og  Israel. 
Rejsen  var  under  det  Første  Præsident- 
skabs auspicier. 

I  Italien  afholdtes  møder  og  konfe- 
rencer med  de  spredte  grupper  af  Kir- 
kens medlemmer,  dels  militærpersoner, 
som  er  organiseret  i  to  grene  og  fem 
grupper,  dels  Vicenza  Gren  og  Napoli 
Gren  samt  Aviano  Gruppen  og  Rom 
Gruppen.  Søndag  den  22.  november  af- 
holdtes en  speciel  konference  i  Napoli, 
hvor  76  medlemmer  fra  Napoli  og  Rom 
var  forsamlet.  Ligesom  i  Vicenza  holdt 
Præsident  Benson  her  en  magtfuld  tale, 
hvori  han  komplimenterede  de  hellige 
for  deres  trofasthed  og  mindede  dem 
om,  hvor  betydningsfulde  de  er,  når 
Nephis  profeti  skal  gå  i  opfyldelse: 
»Jeg  så,  at  Lammets  Kirke,  som  be- 
stod af  Guds  hellige,  også  var  overalt 
på  jorden.«  (1  Nephi  JA:  12).  Han  sag- 
de til  dem,  at  deres  arbejde  ville  være 
en  livsvigtig  faktor  ved  den  eventuelle 
oprettelse  af  en  mission  i  Italien. 

De  næste  to  dage  før  afrejsen  til 
Teheran  tilbragte  Præsident  Benson  i 
Rom  med  samtaler  med  høje  ameri- 
kanske og  italienske  embedsmænd  an- 
gående muligheden  for  officielt  at  or- 
ganisere Kirken  i  Italien.  Forslaget 
blev  mødt  med  velvillighed,  og  mulig- 
heden for  at  udvide  Kirkens  program 
i  Italien  syntes  temmelig  opmuntrende. 

Fra  Italien  fortsatte  Præsident  og 
søster  Benson  med  følge  til  Iran,  hvor 
de  i  Teheran  havde  samtaler  med  højt- 
stående medlemmer  af  det  iranske  se- 


nat. Den  26.  november  var  de  æresgæ- 
ster ved  en  Taksigelsesmiddag,  arran- 
geret af  søstrene  af  Teheran  Gren. 

Den  27.  november  afholdtes  et  sær- 
ligt møde  med  Kirkens  medlemmer  i 
Teheran,  hvoraf  mange  er  amerikanere, 
der  arbejder  som  rådgivere  for  den 
iranske  regering  på  forskellige  pro- 
jekter. Mødet  blev  afholdt  i  grenspræ- 
sidenten,  Gordello  C.  Nays  hjem  og 
blev  overværet  af  omkring  25  med- 
lemmer. Under  dette  møde  blev  to  ind- 
fødte iranske  medlemmer  af  Kirken, 
som  begge  har  studeret  ved  Utah  State 
Universitetet  og  blev  omvendt  der,  or- 
dineret til  Præstedømmet,  og  de  er,  så 
vidt  vides,  de  første  indfødte  iranere, 
der  er  ordineret  til  det  melkisedekske 
præstedømme. 

Næste  dag  rejste  Præsident  Benson 
og  følge  videre  til  Beirut,  hvor  der  var 
planlagt  møder  med  regeringsembeds- 
mænd  og  medlemmer  af  Kirken. 

1  Beirut  blev  der  holdt  pressekonfe- 
rencer og  møder,  hvor  Præsident  Ben- 
son fik  lejlighed  til  at  forklare  evange- 
liets principper  og  besvare  spørgsmål 
om  Kirken  og  dens  program,  bl.  a. 
på  det  amerikanske  universitet,  hvor 
omkring  tre  tusind  studenter,  hoved- 
sagelig fra  det  Nære  Østen  og  Mellem- 
østen, studerer. 

Efter  en  særlig  grenskonference,  som 
blev  overværet  af  omkring  50  medlem- 
mer, og  et  præstedømmemøde  med  om- 
kring 15  brødre,  fortsatte  Præsident 
Benson  til  Aleppo,  hvor  der  har  været 
et  stort  antal  hellige  den  gang  Palæ- 
stina-Syrien missionen  endnu  eksiste- 
rede. Siden  den  gang  er  de  fleste  med- 
lemmer emigreret,  og  kun  en  håndfuld 
hellige  er  tilbage  i  området. 

Efter  at  være  ankommet  til  Jerusa- 


lem, i  Jordan,  kørte  Præsident  og  sø- 
ster Benson  til  det  Arabiske  Udviklings- 
Samfund  i  nærheden  af  Jeriko,  en  for- 
søgsgård og  træningsskole,  hvor  om- 
kring 160  forældreløse  unge  mænd  op- 
læres i  landbrugsarbejde.  Kirken  har 
lige  siden  starten  af  dette  projekt  væ- 
ret med  i  del,  både  økonomisk  og  på 
anden  måde. 

Den  2.  december  besøgte  Præsident 
og  søster  Benson  i  den  israelske  del  af 
Jerusalem  premierminister  Levi  Eshkol, 
som  med  et  glimt  i  øjet  sagde,  at  hvis 
der  skulle  bygges  en  S.D.H.-Kirke  i 
Israel,  ville  han  ganske  bestemt  kom- 
me og  besøge  den! 

I  Tel  Aviv  samledes  de  få  medlem- 
mer af  Kirken,  som  findes  der,  og 
havde  middag  sammen  med  Præsident 
Bensons. 

Præsident  og  søster  Benson  havde 
også  lejlighed  til  at  hilse  på  den  tidli- 
gere premierminister  David  Ben-Gurion 
og  hans  hustru,  som  har  været  deres 
personlige  venner  i  mange  år. 

På  vejen  hjem  fra  Østen  mødtes 
Præsident  og  søster  Benson  med  med- 
lemmerne af  Athen  Gren  i  Grækenland, 
før  de  vendte  hjem   til  Frankfurt. 

Efter  sin  hjemkomst  udtalte  Præsi- 
dent Benson:  »Det  var  en  højst  vellyk- 
ket rejse.  Vi  blev  overalt,  hvor  vi  kom 
frem,  modtaget  på  det  hjerteligste,  bå- 
de af  vore  medlemmer  og  af  høje  em- 
bedsmænd i  de  lande,  vi  besøgte.  Over- 
alt har  vi  fundet  stor  interesse  for 
Kirkens  vidunderlige  principper  og  ak- 
tiviteter, og  jeg  håber,  at  vi  i  frem- 
tiden vil  se  en  forøgelse  af  Herrens 
værks  fremgang  blandt  disse  landes 
folk«. 

I  den  sidste  tid  har  der  været  megen  spekulation 
på  forskellige  områder,  ja,  lige  på  grænsen  af 
mysterierne,  som  vi  er  blevet  rådet  til  at  holde  os 
fra  og  i  stedet  holde  os  til  evangeliets  første  prin- 
cipper og  ordinancer,  de  ting  som  er  klare  og  for-, 
ståelige. 

En  af  de  lærdomme,  som  er  kommet  frem,  er 
læren  om  reinkarnation,  og  at  den  har  en  plads  i 
vor  religion.  Må  jeg  straks  sige,  at  denne  lære  ikke 
hører  til  vore  lærdomme,  at  den  er  direkte  imod 
planen  om  evig  fremgang  og  frelse,  således  som 
Gud  har  åbenbaret  den  til  os. 

Nogle  har  henvist  til  Joseph  Smiths  Lærdomme, 
idet  han  fremsætter  den  udtalelse,  at  transmigration 
(sjælevandring  eller  åndevandring)  er  djævelens 
lære,  men  at  dette  ikke  har  noget  at  gøre  med 
reincarnation.  Ved  at  sammenligne  ordene  reincar- 
nation  og  transmigration,  både  i  den  engelske  ord- 
bog og  i  danske  ordbøger  og  leksika,  finder  jeg, 
at  det  ene  ord  er  synonymt  med  det  andet. 

Transmigration  —  sjælevandring:  »Den  opfattel- 
se, at  sjælen  efter  døden  genfødes  i  et  nyt  legeme, 
eventuelt  et  dyrs,  og  at  det  højere  eller  lavere  trin, 
sjælen  kommer  på,  afhænger  af  menneskets  mo- 
ralske vandel  under  jordelivet.« 

Reincarnation  —  reinkarnation:  1.  Genfødelse  af 
et  nyt  liv  på  jorden.  2.  Genfødelse  efter  døden  i  et 
andet  legeme  til  et  nyt  liv  her  på  jorden. 

Reinkarnation  eller  sjælevandring  —  genfødelsen 
af  den  samme  ånd  i  ny  legemlig  skikkelse  i  forskel- 
lige tidsaldre  —  er  en  falsk  lære,  der  stammer  fra 
djævelen.  (Se  Profeten  Joseph  Smiths  Lærdomme, 
p.  122 — 123).  Den  er  imod  hele  frelsens  system  og 
plan,  hvorefter  ånder  bliver  født  i  forudtilværelsen, 
får  lov  til  at  gå  gennem  en  jordisk  prøvestand  og 
derefter  til  rette  tid  bliver  udødelige,  uforgængelige 
og  evige  af  natur. 

Det  er  bestemt,  at  mennesket  engang  skal  fødes, 
»een  gang  at  dø«  (Hebr.  9:27),  engang  skal  opstå,  og 
derefter  »ikke  mere  dø«.  (Alma  11:45;  L.  &  P.  63: 
49). 


Frelsens  plan  blev  ordineret  af  Faderen.  Det  er 
ikke  Kristi  plan  eller  Adams  eller  nogen  andens  af 
Faderens  børn.  Snarere  blev  den  ordineret  af  Fa- 
deren, således  at  Kristus,  Hans  Førstefødte  Ånde- 
lige Søn,  og  hele  resten  af  Hans  åndelige  afkom 
kunne  gå  frem  mod  ophøjelse. 

Den  Førstefødte  tog  imod  og  rettede  sig  efter 
Faderens  plan  —  »Fader,  ske  din  vilje,  og  din  være 
herligheden  evindelig.«  (Moses  4:2).  —  ligesom  re- 
sten af  Hans  retfærdige  åndelige  børn  gjorde  det, 
og  alle  spillede  deres  bestemte  og  udvalgte  del  ved 
udførelsen  af  den  store  plan. 

Opøvelsen  til  den  endelige  frelse  begyndte  for 
hver  enkelt  den  gang,  hans  ånd  blev  født.  Efter  en 
lang  periode  med  prøveskoling  i  forudtilværelsen 
blev  denne  jord  skabt  for  at  være  et  sted,  hvor  hær- 
skarerne af  ånder,  som  havde  holdt  deres  første 
prøvestand,  kunne  komme,  modtage  jordiske  lege- 
mer og  gå  igennem  yderligere  prøver  og  prøvelser. 
(Moses  4:  l—A;  Abraham  3:22—28). 

Efter  døden  går  de  evige  ånder  til  en  åndeverden 
for  at  få  mere  erfaring,  og  kommer  endelig  op  i 
opstandelsen,  står  foran  dommen  og  bliver  tildelt 
deres  plads  i  de  riger  af  herlighed,  som  er  beredt. 
(Alma  40:41;  L.  &  P.  76).  Kristus  er  Forløseren 
som  et  resultat  af  det  forsoningsoffer,  hvis  betin- 
gelser i  denne  store  forløsningsplan  trådte  i  kraft 
for  resten  af  menneskeheden,  hvoraf  mange  spiller 
mindre  roller  i  Faderens  store  system  og  plan. 

Frelsens  plan  for  mennesker  i  dette  liv  er  Jesu 
Kristi  evangelium.  Den  består  af  alle  de  love,  ordi- 
nancer og  arbejder,  gennem  hvis  overholdelse  det 
jordiske  menneske  får  magt  til  at  opnå  evigt  liv 
i  Guds  rige. 

Trinene  i  denne  plan  er:  1.  Tro  på  vor  Herre 
Jesus  Kristus;  2.  Omvendelse;  3.  Dåb  ved  nedsænk- 
ning ved  en  bemyndiget  tjener;  4.  Håndspålæggelse 
for  den  Helligånds  gave,  også  ved  en  bemyndiget 
tjener;  og  5.  Holde  ud  til  enden  af  den  jordiske 
prøvestand.  R.   Earl  Sorenson, 

missionspræsident. 

SPØRGSMÅL 


Af    Joseph    Field  i  ng    Smith,    præsident    for    De    Tolv    Apostles    Råd 


Blev    præstedømmet    nogensinde    taget 
fuldstændigt   bort  fra  jorden? 


Spørgsmål: 

Det  udtales  ofte,  at  der  var  et  fuld- 
stændigt frafald  fra  evangeliet  over 
hele  verden  efter  vor  Frelsers  og  Hans 
apostles  død.  Det  ser  ud  til,  at  hvis 
dette  er  bogstaveligt  sandt,  var  verdens 
indbyggere  overladt  fuldstændigt  til 
Satans  og  hans  følgesvendes  fristende 
indflydelse.  Vil  De  oplyse  os  om  dette 
punkt? 

Svar: 

Der  har  lige  fra  begyndelsen  aldrig 
været  en  tid,  hvor  Herrens  Ånds  ind- 
flydelse ikke  har  været  aktiv  på  jor- 
den. Vor  Evige  Fader  har  aldrig  over- 
ladt den  menneskelige  familie  fuld- 
stændigt til  Satans  magt  og  indflydelse. 
Det  er  sandt,  at  den  tid  kom,  da  der 
ikke  var  nogen  tilbage  her  i  livet  med 
myndighed  til  at  organisere  Guds  rige 
og  sætte  det  i  orden.  Imidlertid  har  der 
aldrig  været  et  tidspunkt,  hvor  ind- 
byggerne har  været  fuldstændig  under- 
kastet Lucifer  og  hans  følgesvende 
uden   at  have   en   slags   inspiralion. 

I  den  mørke  periode  efter  at  alle 
apostlene  på  nær  én  var  død  og  deres 
retfærdige  efterfølgere,  som  havde  gud- 
dommelig myndighed,  var  døde,  var 
der  intet  menneske  på  jorden,  som  var 
bemyndiget  til  at  gengive  det  hellige 
præstedømme.  Ikke  desto  mindre  var 
der  i  disse  mørke  år  mange  retfærdige 
mennesker,  som  forsøgte  at  holde  Her- 
rens befalinger,  så  godt  de  kunne  og 
så  vidt  de  forstod  dem.  Mormon  frem- 
satte i  sin  skrivelse  til  sin  søn  Moroni 
følgende   oplysende   udtalelse: 

»Thi  se,  Kristi  ånd  gives  alle  menne- 
sker, for  at  de  kan  kende  godt  og 
ondt;   derfor  viser  jeg  jer,  hvorledes  I 


bør  dømme.  Thi  alt,  hvad  der  indbyder 
til  at  gøre  godt  og  tilskynder  til  at  tro 
på  Kristus,  kommer  gennem  Kristi 
gave  og  kraft;  derfor  kan  I  vide  med 
fuldkommen  sikkerhed,  at  det  er  af 
Gud.«    (Moroni    7:16). 

Dette  må  have  været  sandt  selv  i  de 
dage,  hvor  der  var  et  altomfattende 
frafald  fra  det  evige  livs  veje.  Imidler- 
tid kom  der  en  tid,  efter  at  der  var  ble- 
vet indført  falske  lærdomme  og  organi- 
sationer, da  Jesu  rene  evangelium  ikke 
fandtes  blandt  menneskene  på  jorden; 
falske  ordinanser  og  lærdomme  havde 
erstattet  den  guddommelige  sandhed  i 
alle  dele  af  jorden;  og  det  hellige  præ- 
stedømme var  blevet  erstattet  af  falske 
trosbekendelser  og  en  falsk  præsteor- 
den.  Dette  viser  eller  beviser  ikke,  at 
Herrens  indflydelse  var  forsvundet,  og 
at  jorden  fuldstændig  var  blevet  over- 
givet til  Satan.  I  Lære  og  Pagter  har  vi 
følgende  guddommelige  åbenbaring,  gi- 
vet til  Profeten  Joseph  Smith: 

»Så  siger  Herren,  thi  jeg  er  Gud  og 
har  sendt  min  enbårne  Søn  til  verden 
for  at  forløse  den,  og  jeg  har  forord- 
net, at  den,  som  modtager  ham,  skal 
blive  frelst,  og  den,  der  ikke  modtager 
ham,  skal  fordømmes. 

Men  de  har  gjort  mod  Menneskesøn- 
nen, som  de  ville,  men  han  har  fået 
magten  på  herlighedens  højre  side  og 
regerer  nu  i  himlen,  og  han  vil  regere, 
til  han  stiger  ned  til  jorden  for  at  læg- 
ge alle  fjender  under  sine  fødder,  hvil- 
ken tid  er  nær. 

Jeg,  Gud  Herren,  har  talt  det,  men 
timen  og  dagen  ved  intet  menneske,  ej 
heller  englene  i  himlen,  ej  heller  skal 
de  vide  det,  før  han  kommer. 


Derfor  vil  jeg,  at  alle  mennesker  skal 
omvende  sig,  thi  alle  er  under  synd 
med  undtagelse  af  dem,  som  jeg  har 
sikret  mig  selv,  hellige  mænd,  som  I 
ikke  kender.«  (L.  &  P.  49:5—8). 

Der  er  flere  betydningsfulde  profe- 
ter, som  fik  tilstået  det  privilegium  at 
blive  på  jorden.  Johannes  Åbenbareren 
var  en  af  dem,  og  i  Lære  og  Pagter, 
afsnit  syv,  er  der  en  beretning  om  det- 
te. Elias  var  øjensynligt  en  anden  af 
dem,  thi  ingen  levende  sjæl  kunne  have 
modtaget  opstandelsen,  før  efler  at  vor 
Forløser  havde  åbnet  gravene.  Ifølge 
skriften  blev  også  Moses  optaget  til 
himlen,  ligesom  også  Alma.  I  Almas 
tilfælde  læser  vi  i  Almas  Bog  følgende: 

»Og  da  Alma  havde  gjort  dette,  drog 
han  ud  af  Zarahemlas  land,  som  om 
han  ville  tage  til  Meleks  land.  Og  man 
hørte  aldrig  mere  noget  til  ham;  an- 
gående hans  død  og  begravelse  ved  vi 
intet. 

Men  så  meget  ved  vi,  at  han  var  en 
retfærdig  mand,  og  det  kom  ud  blandt 
menighederne,  at  han  var  blevet  opta- 
get af  Ånden  eller  begravet  ved  Her- 
rens hånd  ligesom  Moses.  Men  skriften 
siger,  at  Herren  tog  Moses  til  sig;  og 
vi  formoder,  at  han  også  har  modtaget 
Alma  til  sig  i  ånden;  derfor  ved  vi  in- 
tet om  hans  død  og  begravelse.«  (Alma 
45:  18—19). 

Det  er  en  meget  fornuftig  tanke  al 
tro,  at  Moses  og  Alma,  ligesom  Elias 
og  Johannes,  blev  optaget  til  himlen 
for  at  udføre  noget  arbejde,  som  Her- 
ren havde  i  beredskab  for  dem  til  en 
eller  anden  dag  i  fremtiden. 

Joseph  Fielding  Smith. 

Bogen  JESUS  KRISTUN 


af   ældste   Marion   G.   Romney 
af  De  Tolvs  Råd. 


»Vort  samfund  i  dag  bærer  alle  de 
mærker,  som  findes  i  et  samfund,  der 
hungrer  efter  Gud.  Der  findes  kun  lidt 
virkelig  moralsk  myndighed,  fordi  der 
ikke  kendes  eller  anerkendes  nogen 
oprindelig  myndighed.  Da  der  ikke  fin- 
des nogen  anerkendt  værdistandard 
udover  det  rent  materielle,  er  det  den 
falske  heldets  gud,  det  lokkende  gla- 
mouriserede sex,  kærlighed  til  penge  og 
»væddeløbet«  indenfor  forretningslivet 
eller  den  sociale  konkurrence,  som  næ- 
sten uindskrænket  har  herredømmet  i 
mange  menneskers  liv.« 

Således  lyder  den  vurdering,  som  J. 
B.  Phillips  fremsætter  i  sin  bog  »God, 
Our  Contemporary«  (Gud,  vor  samtidi- 
ge). »Hele  situationen«,  er  hans  kon- 
klusion, »råber  efter  genoprettelsen  af 
en  virkelig  religiøs  tro.« 

Af  mangel  på  en  sådan  tro  er  mange 
af  fortidens  store  civilisationer  gået  til 
grunde,  og  vor  nuværende  civilisation 
står  nu  overfor  en  alvorlig  fare.  Thi  til 
trods  for  de  enestående  materielle  vel- 
signelser vi  nyder,  vansmægter  vor  ver- 
den i  åndelig  fattigdom. 

Mr.  Phillips'  udtalelse,  at  »hele  si- 
tuationen råber  efter  genoprettelsen  af 
en  virkelig  religiøs  tro«  finder  gen- 
klang i  utallige  folks  sjæle.  Hans  fore- 
slåede middel  og  erkendelsen  af  dets 
sandhed,  er  imidlertid,  lige  så  anbefa- 
lelsesværdige de  er,  ikke  noget,  der 
kommer  af  sig  selv,  og  vil  ikke  af  sig 
selv  løse  problemet.  Den  eneste  måde 
at  løse  det  på  er  at  erstatte  menneskets 
kødelige  lyster  og  ønsker  med  åndelige 
værdier  og  mål.  Denne  erstatning  kan 
kun  udføres  ved  at  give  vor  Herre  Je- 
sus Kristus  den  rette  plads  i  menne- 
skenes tanker  og  hjerte.  For  at  udføre 
dette  må  menneskene  anerkende  og 
fuldtud  værdsætte  Ham  som  »vejen, 
sandheden  og  livet«.  Deres  handlinger 
må  bevise,  at  de  forstår  og  handler 
ud  fra  det  princip,  at  »ingen  kommer 
til  Faderen  uden  gennem«  Ham.  Han 
må  blive  midtpunktet  for  menneskenes 
interesse  — ■  kompasset  og  ledestjernen 
i  alt,  hvad  de  gør.  På  ingen  anden  må- 
de  kan   menneskene    udvikle    en    »vir- 


kelig religiøs  tro«  i  sig,  stærk  nok  til 
at  udføre  en  genrejsning,  som  vil  sætte 
åndelige  mål  i  stedet  for  kødelige  øn- 
sker. 

Det  bør  også  bemærkes,  at  denne 
anerkendelse  af  Jesus  for  det,  Han  i 
virkeligheden  er,  ikke  blot  er  nødven- 
dig til  ens  åndelige  frelse,  men  er  lige 
så  uundværlig  for  den  timelige  frelse 
af  mennesker  og  nationer. 

Angående  Amerika  har  Herren  talt 
specielt.  De  principper,  Han  har  for- 
kyndt i  det,  Han  har  sagt  angående 
dette  land,  er  anvendelige  i  alle  lande. 
Hans  forkyndelser  beskriver  den  al- 
mengyldige vej  til  fred  i  sindet,  politisk 
frihed  og  borgerlig  frihed.  Moroni  ud- 
trykte det  således:  »Og  nu  kunne  vi  se 
Guds  beslutninger  angående  dette  land 
....  og  at  hvilket  som  helst  folk,  der 
besidder  det,  må  tjene  Gud,  ellers  vil 
de  blive  udryddet,  når  hans  vredes  fyl- 
de kommer  over  dem.  Og  hans  vredes 
fylde  kommer  over  dem,  når  de  er 
modne  i  synd   .... 

Se,  dette  er  et  udvalgt  land,  og  det 
folk,  der  besidder  det,  skal  være  fri 
for  trældom,  fangenskab  og  for  alle 
andre  folk  under  himlen,  dersom  de 
blot  vil  tjene  landets  Gud,  som  er 
Jesus   Kristus    «   (Ether  2:9,12). 

Før  folk  kan  anerkende  og  tjene 
Jesus  som  »landets  Gud«,  må  de  lære 
om  Ham  og  Hans  befalinger  og  opnå 
et  vidnesbyrd  om  Hans  guddommelig- 
hed. Det  er  derfor  indlysende,  at  intet 
kan  være  mere  passende  for  Kirkens 
medlemmer  at  studere  end  beretningen 
om  Hans  liv. 

AF  DENNE  GRUND  SKAL  VORE 
LEKTIER  I  SØNDAGSSKOLENS  SE- 
NIORKLASSE FOR  1965  VÆRE  DR. 
JAMES  E.  TALMAGE's  BOG,  JESUS 
KRISTUS. 

Det  håbes,  at  denne  artikel  vil  hjæl- 
pe med  til  at  stimulere  interessen  for 
at  læse  og  studere  denne  bog. 

Formålet  med  dette  kursus  er  det 
indlysende  at  udvikle  kundskab  til  og 
tro  på  vor  Herre  Jesus  Kristus  hos 
hvert  eneste  medlem.  En  sådan  tro 
har  altid  været,  er  nu,  og  vil  fortsætte 


at  være  den  mest  brændende  nødven- 
dighed for  ethvert  menneske.  Den,  som 
har  den,  har  fred,  ikke  alene  med  sig 
selv,  men  også  med  Gud  og  med  sine 
medmennesker.  Han  styrkes  så  meget, 
at  han  kan  og  vil  udholde  prøver, 
modgang  og  strid  i  dette  liv  uden  at 
fortvivle.  Han  støttes  bestandig  af  en 
urokkelig  vished  om,  at  han  har  fun- 
det den  livets  vej,  som  er  evig. 

Dr.  Talmage  var  særlig  kvalificeret 
til  at  skrive  en  afhandling  om  Jesu  liv. 
Hans  resultater  bærer  vidne  om  dette. 
Han  var  en  videnskabsmand  med  in- 
ternationalt ry.  Han  var  en  dygtig 
skribent,  allerede  anerkendt  som  en 
autoritet  på  mange  områder. 

Blandt  de  religiøse  bøger,  han  har 
skrevet,  er  The  Great  Apostasy  (Det 
store  frafald),  The  House  of  The  Lord 
(Herrens  Hus),  The  Story  and  Philo- 
sophy  of  Mormonism  (Mormonismens 
historie  og  filosofi)  og  The  Articles  of 
Faith  (Trosartiklerne),  som  måske  ikke 
har  deres  lige  på  deres  områder. 

Han  var  en  moden  og  retskaffen 
mand;  han  holdt  Jesus  i  ære  som 
Guds  bogstavelige  Søn,  menneskehe- 
dens og  verdens  Forløser.  Denne  ær- 
bødighed havde  han  vist  ved  lydighed 
mod  alle  Hans  befalinger.  Han  var, 
gennem  evangeliets  første  principper 
og  ordinancer,  gået  ind  i  Jesu  Kristi 
Kirke  af  Sidste  Dages  Hellige,  som 
Herren  havde  sagt  var  » .  .  .  .  den  ene- 
ste sande  og  levende  kirke  på  hele  jor- 
dens overflade,  hvori  jeg,  Herren,  har 

velbehag    «    (L.    &    P.    1:30).    Han 

havde  modtaget  Guds  præstedømme 
og  alle  dets  frelsende  ordinancer.  Så 
fuldkommen  var  hans  hengivenhed,  at 
Herren  havde  kaldet  ham  til  at  være 
apostel  —  et  særligt  vidne  for  Jesus 
Kristus   overfor  hele   verden. 

Desuden  »gik  han  ind  til  sit  arbejde« 
med  at  skrive  denne  bog  »efter  opfor- 
dring og  kaldelse  fra  Kirkens  præside- 
rende autoriteter  ....«  (Forord  til  Je- 
sus Kristus).  Han  skrev  den  i  Salt  Lake 
Templet,   »Herrens  Hus«. 

Alle  disse  forhold  i  forening  gav  ham 
den   vigtigste   kvalifikation,    han    ejede 


35 


To  sider  fra  det 
blyantskrevne  manuskript 
til  bogen  »Jesus  Kristus«, 
som  James  E.  Talmage 
skrev  i  Salt  Lake  Templet 


—  nemlig  den  Helligånds  ledsagelse  og 
vejledning.  Ingen  havde  et  klarere  be- 
greb end  han  havde  om  menneskets 
udygtighed  til,  uden  denne  Ands  vej- 
ledning, korrekt  at  skildre  verdens 
Forløsers  liv  og  mission.  Han  kendte 
og  fulgte  Herrens  formaning:  »Kom  i 
hu,  at  det,  som  kommer  ovenfra,  er 
helligt  og  bør  omtales  med  varsomhed 
og     efter     Andens     tilskyndelse     .  . .  . « 

(L.  &  P.  63:64)  og  » dersom  I  ikke 

modtager,  skal  I  ikke  undervise.« 
(Ibid.  42:14). 

Med  hensyn  til  vigtigheden  af  An- 
dens vejledning,  når  man  skal  over- 
veje hellige  ting,  er  det  højst  interes- 
sant at  lægge  mærke  til  den  skiftende 
holdning  hos  moderne  bibelske  viden- 
skabsmænd. 

»Læren  om  inspiration  vedbliver  på 
mange  måder  at  være  den  kritiske  føl- 
ge af  alle  andre  resultater  i  Kirken  i 
dag  ....  Bibelen  gør  det  tydeligt,  at 
den  Helligånds  værk  aldrig  ophører   .  . 

....  da  værkerne  er  skrevet  i  An- 
den, må  de  også  læses  i  Ånden,  hvis 
de  skal  opfylde  deres  vigtigste  funk- 
tion ....  Med  andre  ord,  læsernes  sind 
og  hjerte  må  oplyses  af  den  samme 
Ånd,  som  de,  der  skrev,  selv  blev  in- 
spireret af.«  (G.  W.  Bromley,  Christia- 
nity  Today,  (Kristendommen  idag),  23. 
november   1959,   pp.   138—39). 

Enhver,  som  læser  Jesus  Kristus  un- 
der indflydelse  af  Ånden,  vil  blive 
overbevist  om,  at  forfatteren  blev  in- 
spireret i  sin  forståelse  af  de  hellige 
optegnelser  angående  Jesu  liv  og  mis- 
sion, og  at  han  skrev  sin  afhandling 
gennem  den  samme  inspiration. 

Ikke  alene  havde  han  påtaget  sig  at 
skrive  bogen  »efter  opfordring  og  kal- 


delse fra  Kirkens  præsiderende  autori- 
teter«, men  ifølge  forfatteren  blev  »det 
færdige  værk«  »læst  op  for  og  god- 
kendt af  det  Første  Præsidentskab  og 
de  Tolvs  Råd«.  Det  blev  også  »udgivet 
af  Kirken«.  Under  disse  omstændig- 
heder og  til  trods  for  den  kendsger- 
ning, at  det  fremstiller  »forfatterens 
personlige  tro  og  dybeste  overbevis- 
ning om  sandheden  af  det,  han  har 
skrevet«  —  hvad  der,  for  at  kunne 
holde  læseren  fast,  må  være  i  over- 
ensstemmelse med  åbenbaret  skrift  — 
nyder  afhandlingen  en  autoritativ  god- 
kendelse, som  kun  få  bøger  nyder. 
I  sit  forord  siger  forfatteren: 
»Det  er  i  særdeleshed  passende  og 
på  sin  plads,  at  Jesu  Kristi  Kirke  af 
Sidste  Dages  Hellige  —  den  eneste  Kir- 
ke, som  hævder  at  have  myndighed, 
baseret  på  særlig  åbenbaring,  og  fuld- 
magt til  at  bruge  Herrens  Hellige  Navn 
som  en  bestemt  betegnelse  —  skal 
fremsætte  sine  lærdomme  angående 
Messias  og  Hans  mission«. 

» .  .  .  .  Efterhånden,  som  vi  går  frem 
i  vort  studium«,  fortsætter  han,  »vil  vi 
finde,  at  der  blandt  Kirkens  særlige 
lærdomme  med  hensyn  til  Kristus  fin- 
des følgende: 

1)  Enheden  og  fortsættelsen  af  Hans 
mission  i  alle  tidsaldre,  hvilket  nød- 
vendigvis omfatter  virkeligheden  af 
Hans  forudtilværelse  og  forudordina- 
tion. 

2)  Kendsgerningen  om  Hans  førjor- 
diske guddommelighed. 

3)  Virkeligheden  af  Hans  fødsel  i 
kødet  som  naturligt  afkom  af  gud- 
dommelige  og  jordiske  forældre. 

4)  Virkeligheden  af  Hans  død  og  fy- 
siske opstandelse,  som  følge  af  hvilken 


dødens  magt  til  sidst  blev  overvundet. 

5)  Den  bogstavelige  forsoning,  som 
Han  har  udført,  og  som  omfatter  det 
absolutte  krav  om  den  enkeltes  over- 
ensstemmelse med  Hans  evangeliums 
love  og  ordinancer  som  de  midler, 
hvorved  frelsen  kan  opnås. 

6)  Gengivelsen  af  Hans  præstedøm- 
me og  genoprettelsen  af  Hans  Kirke 
i  denne  tidsalder,  som  er  selve  Tider- 
nes Fyldes  Uddeling. 

7)  Forsikringen  om  Hans  genkomst 
til  jorden  i  nær  fremtid  i  kraft  og  stor 
herlighed  for  personligt  at  regere  og 
legemligt  være  til  stede  som  Herre  og 
Konge.«  (Indledning,  p.  5). 

Evangeliets  forestilling  om  enheden 
og  fortsættelsen  af  Kristi  mission  i  alle 
tidsaldre  —  den  førjordiske,  den  jordi- 
ske og  den  efterjordiske  —  er  særegen 
for  Jesu  Kristi  Kirke  af  Sidste  Dages 
Hellige.  Den  er  det  centrale  punkt, 
hvoraf  hele  Jesu  Kristi  evangelium  af- 
hænger; den  giver  mening  og  formål 
og  åbner  ens  sind  til  en  forståelse  af 
Hans  lærdomme  og  begivenhederne  i 
Hans  liv.  Uden  en  sådan  forståelse  er 
ens  forestilling  om  Jesus  og  Hans 
evangelium  i  bedste  fald  fragmenta- 
risk. At  der  er  et  desperat  behov  for 
oplysning  om  denne  sag  er  øjensynligt 
overalt.  For  eksempel  skrev  forfatterne 
til  en  »anti-mormonsk«  bog  i  1957, 
idet  de  angreb  vor  lærdomme  om  den- 
ne sandhed: 

»I  den  traditionelle  kristenhed  hen- 
tydede begrebet  'kristne'  til  de  tros- 
sætninger og  skikke,  som  havde  deres 
oprindelse  hos  og/eller  var  forbundet 
med  Jesus  Kristus.  At  det  skulle  have 
hentydet  til  de  ting,  som  forudsagde 
Hans   komme,   var   utænkeligt.    Der   er 

heller  ikke  hverken  bibelsk  eller  hi- 
storisk basis  for  en  sådan  brug  .... 
den  guddommelige  person  Jesus  Kri- 
stus ....  blev  først  kendt  for  menne- 
skeheden for  to  tusind  år  siden.  Kri- 
stendommen begynder  med  Ham  .... 
Han  oprettede  frelsens  vej,  da  Han 
kom  til  jorden  .  .  .  . «  (Pastor  Jerome 
Stoffel  og  pastor  P.  Weisengoff,  To 
Share  the  Faith,  pp.  8 — 9). 

Jesu  Kristi  Kirke  af  Sidste  Dages 
Hellige  arbejder  ikke  under  så  begræn- 
sede forestillinger.  Den  fremragende 
kundskab  og  forståelse,  som  den  har 
angående  »enheden  og  kontinuiteten 
af  Jesu  Kristi  mission  i  alle  tidsaldre«, 
og  de  mange  sider  af  hans  evige  liv  er 
kommet  gennem  ny  åbenbaring  — 
Mormons  Bog,  Lære  og  Pagter,  Den 
Kostelige  Perle  og  andre  åbenbaringer, 
som  Joseph  Smith,  Jun.  og  hans  efter- 
følgere har  modtaget.  Disse  suppleren- 
de skrifter  bringer  de  uhyre  områder 
af  Kristi  liv  og  mission,  som  ikke  på 
anden  måde  er  tilgængelige,  i  brænd- 
punktet. De  kaster  også  meget  lys  over 
betydningen  af  de  hellige  optegnelser, 
som  verden  allerede  havde. 

Blandt  afhandlingens  fortjenester  er 
ikke  mindst  forfatterens  strenge  hol- 
den sig  til  de  skrevne  optegnelser,  som 
han  allesammen  var  fuldt  fortrolig 
med.  Han  følger  ufravigeligt  sit  emne 
og  undgår  derved  distraherende  pole- 
mik. Meget  af  det,  han  siger,  er  i  det 
sprog,  som  findes  i  skriften  selv.  Alt, 
hvad  han  skriver,  er  omhyggeligt  do- 
kumenteret. Hans  værk  er  udtømmen- 
de og  komplet.  Der  er  kun  lidt,  om 
overhovedet  nogen,  tilgængelig  auten- 
tisk oplysning  om  »Kristus«,  som  han 
ikke  tager  i  betragtning.  1  hans  be- 
mærkelsesværdige bog  er  alle  sider  af 
Mesterens  liv  og  mission  opstillet,  så 
de  bærer  vidne  om  fuldkommen  har- 
moni med  den  livsvigtige  sandhed,  at 
»Jesus  Kristus«,  under  Faderen,  er 
universets  centrum. 

Når  man  studerer  denne  afhandling, 
får  man  en  følelse  af,  at  det  er  på- 
trængende nødvendigt  at  få  en  forstå- 
else af  og  at  skønne  på  den  slags  ud- 
talelser i  Skriften  som:  »Jeg  er  Herren 

din  Gud   «  (2.  Moseb.  20:2).  Denne 

sandhed  bekræfter  skriften  på  den  ene 
eller  anden  måde  atter  og  atter. 

»Jeg,  Herren,  udspændte  himlene  og 
byggede     jorden     som     mine     hænders 


værk;   og  alle   ting   deri  er  mine. 

Og  det  er  min  hensigt  at  sørge  for 
mine  hellige;  thi  alle  ting  er  mine. 

Dog  skal  det  ske  på  min  egen  måde 
«  (L.  &  P.  104:  14—16). 

»Lyt  til  Jesu  Kristi  røst,  jeres  For- 
løser, den  store  JEG  EB,  hvis  nådes 
arm  har  sonet  for  jeres  synder.«  (I bid. 
29:1). 

» .  . .  .  hvis  I  ikke  tror,  at  jeg  er  den, 
jeg  er,  skal  I  dø  i  jeres  synder.«  (Johs. 
8:24). 

» .  . .  .  Jeg  er  vejen  og  sandheden  og 
livet;  ingen  kommer  til  Faderen  uden 
ved  mig.«   (I bid.  14:6). 

»Dersom  du  elsker  mig,  skal  du  tjene 
mig  og  holde  alle  mine  bud.«  (L.  &  P. 
42:29). 

Når  man  betragter  Frelseren,  således 
som  Han  er  skildret  af  dr.  Talmage  i 
Jesus  Kristus,  tænker  man  på  det  store 
råd  i  himlen,  hvor  Jesus  frivilligt,  på 
Faderens  betingelser,  gik  ind  på  at  bli- 
ve Forløseren,  udføre  det  offer,  der 
krævedes  for  at  sætte  evangeliet  om 
forløsning  i  kraft.  »Send  mig«,  sagde 
Han,  »det  beder  jeg  om,  jeg  søger  in- 
gen belønning,  undtagen  den,  som  jeg 
dengang  havde,  jeg  vil  udføre  det  vil- 
lige offer,  den  uendelige  herlighed  skal 
være  din.«  (Elias;  An  Epic  of  the  Ages, 
Orson  F.  Whitney).  Man  tænker  på 
Ham  på  bjerget  sammen  med  Jareds 
broder  omkring  toogtyve  hundrede  år 
før  Hans  fødsel  i  Bethlehem.  I  den 
beretning  gives  det  klareste  skriftlige 
billede  af  en  førdødelig  ånd,  som  fin- 
des i  Hellig  Skrift.  »Se  (sagde  Jesus 
til  Jareds  broder),  jeg  er  den,  som  fra 
verdens  begyndelse  var  udset  til  at  for- 
løse mit  folk.  Se,  jeg  er  Jesus  Kri- 
stus .... 

....  dette  legeme,  som  du  nu  ser,  er 
min  ånds  legeme,  og  jeg  har  skabt 
mennesket  efter  min  ånds  legeme,  og 
som  jeg  ser  ud  for  dig  i  ånden,  såle- 
des skal  jeg  vise  mig  for  mit  folk  i 
kødet. 

....  Ser  du,  at  du  er  skabt  i  mit 
eget  billede?  Ja,  alle  mennesker  blev  i 
begyndelsen  skabt  i  mit  eget  billede.« 
(Ether  3:14—16). 

Når  man  tænker  på  de  ringe  om- 
stændigheder ved  Kristi  fødsel  i  Beth- 
lehem, undres  man  over  hans  kærlige 
nedladenhed,  og  ens  sjæl  stemmer  i 
med  de  himmelske  hærskarer,  som  lov- 
priste  Gud   og   sagde:    »Ære   være   Gud 


i  det  højeste!  og  på  jorden  fred  i  men- 
nesker, der  har  hans  velbehag!«  (Luk. 
2:13—14). 

Man  ser  Ham  i  templet  i  en  alder 
af  tolv  år  —  allerede  i  nogen  grad  for- 
trolig med  sin  mission  —  og  hører 
ham  ømt  spørge  sin  moder:  > .  .  .  .  Vid- 
ste I  ikke,  at  jeg  bør  være  i  min  Fa- 
ders hus?«  (Luk.  2:49). 

Man  ledes  til  at  følge  Ham  gennem 
begivenhederne  i  Hans  gerning  — 
Hans  dåb,  for  eksempel,  hvor  Han 
satte  det  mønster,  som  vi  skal  følge; 
man  husker  Hans  samtale  med  den 
samaritanske  kvinde  ved  brønden  og 
hører  Ham  sige:  »....  den,  som  drik- 
ker af  det  vand,  jeg  giver  ham,  han 
skal  til  evig  tid  ikke  tørste;  men  det 
vand,  jeg  giver  ham,  skal  i  ham  blive 
et  kildespring  til  evigt  liv.«  (Johs.4:14). 

Dette  påkalder  mindet  om  den  lek- 
tie, Mesteren  gav  ved  Lazarus's  grav 
som  svar  på  Marthas  udtalelse: 
»....  Herre!  havde  du  været  her,  var 
min  broder  ikke  død. 

Men  selv  nu  ved  jeg,  at  alt,  hvad 
du  beder  Gud  om,  vil  Gud  give  dig.« 
(Ibid.,  11:21—22). 

» .  .  .  .  Jeg  er  opstandelsen  og  livet 
(svarede  Han);  den,  som  tror  på  mig, 
skal  leve,  om  han  end  dør. 

Og  enhver,  som  lever  og  tror  på 
mig,  skal  i  al  evighed  ikke  dø  .  .  .  . « 
(Ibid.,   11:25—26). 

Man  tænker  på  Frelseren  i  templet 
i  de  sidste  dage  af  Hans  gerning  her 
på  jorden;  på  Hans  lidelser  i  Gethse- 
mane  og  på  korset;  på  Hans  opstan- 
delse; da  Han  viste  sig  for  Maria  ved 
graven  og  for  de  andre  senere;  på 
Hans  gerning  blandt  nephi terne;  på 
den  gang  Han  viste  sig  sammen  med 
Faderen  for  Profeten  Joseph  i  den 
Hellige  Lund  og  senere  for  Joseph  og 
Oliver  i  Kirtland  Templet;  og  endelig 
forudser  man  begivenhederne,  når 
Hans  »andet  komme«  nærmer  sig,  og 
dommen  og  den  herlighed,  som  følger 
efter. 

Den,  som  får  forståelsen  af,  synet  af 
og  ånden  af  den  opstandne  Herre  gen- 
nem et  omhyggeligt  studium  af  bogen 
Jesus  Kristus  af  ældste  James  E.  Tal- 
mage, vil  finde,  at  han  i  høj  grad  har 
forøget  sin  gribende  tro  på  vor  her- 
liggjorte Forløser. 

(Fra  Improvement  Era,  nov.  1962) 

Spørgsmål: 

Jeg  søger  en  oplysning.  Jeg  stude- 
rede genealogi  ved  Brigham  Young 
Universitetet,  og  for  nogen  tid  siden 
læste  jeg  et  eller  andet  sted,  al  Joseph 
Smiths  forfædre  var  hlevet  sporet  til- 
hage til  Efraim.  Kender  De  noget  sted, 
især  en  bestemt  bog,  som  indeholder 
denne  oplysning? 

Jeg  ved,  at  jeg  er  »af  Efraims  slægt« 
og  ikke  mere. 


Svar: 

Der  findes  ingen  autentisk  anetavle, 
som  sporer  noget  levende  menneske 
uden  afbrydelse  tilbage  til  Efraim,  søn 
af  Josef  i  Ægypten.  Vi  er  fuldstændig 
afhængige  af  Herrens  åbenbaringer, 
hans  profeters  profetiske  udtalelser  og 
patriarkers  inspirerede  erklæringer  i 
partriarkalske  velsignelser  angående 
kundskaben  om,  at  vi  er  af  Efraims 
blod  og  slægt.  Uden  tvivl  vil  den  tid 
komme,  da  vi  vil  få  fuldkomne  ane- 
tavler, der  giver  hvert  led  i  den  lange 
kæde  af  generationer  tilbage  til  Efraim. 

Josef  viste  sig  at  være  den  mest  tro- 
faste af  Jakobs  eller  Israels  sønner.  Da 
Ruben,  den  førstefødte,  begik  alvorlige 
overtrædelser,  »gaves  hans  førstefød- 
selsret til  Israels  søn  Josefs  sønner  .  .  . 

thi  Juda  herskede  over  sine  brødre, 
og  af  hans  midte  skulle  fyrsten  tages, 
men  førstefødselsretten  blev  Josefs.« 
(1.  Krøn.  5:1—2). 

Da  Jakob  i  sin  alderdom  velsignede 
sine  sønnesønner  Manasse  og  Efraim, 
Josefs  sønner,  blev  han  inspireret  til 
at  give  førstefødselsretten  til  Efraim. 

»Josef  tog  så  dem  begge,  Efraim  i 
sin  højre  hånd  til  venstre  for  Israel 
og  Manasse  i  sin  venstre  hånd  til  højre 
for  Israel,   og  førte  dem  hen  til  ham; 

men  Israel  udstrakte  sin  højre  hånd 
og  lagde  den  på  Efraims  hoved,  uagtet 
han  var  den  yngste,  og  sin  venstre 
hånd  lagde  han  på  Manasses  hoved, 
så  at  han  lagde  hænderne  over  kors; 
thi  Manasse  var  den  første  fødte    .... 

Men  da  Josef  så,  at  hans  fader  lag- 
de sin  højre  hånd  på  Efraims  hoved, 
var  det  ham  imod,  og  han  greb  sin  fa- 
ders hånd  for  at  tage  den  bort  fra 
Efraims  hoved  og  lægge  den  på  Ma- 
nasses; 

og  Josef  sagde  til  sin  fader:  'Nej, 
ikke  således,  fader,  thi  denne  er  den 
førstefødte;  læg  din  højre  hånd  på 
hans  hoved!' 

Men  hans  fader  vægrede  sig  og  sag- 
de: 'Jeg  ved  det,  min  søn,  jeg  ved 
det!  Også  han  skal  blive  til  et  folk, 
også  han  skal  blive  stor;  men  hans 
yngre  broder  skal  blive  større  end  han, 

og  hans  afkom  skal  blive  en  mangfol- 
dighed af  folkeslag!' 

....  og  han  stillede  Efraim  foran 
Manasse.«  (1.  Moseb.  48:13— 14,  17:20). 

Da  Josef  døde  i  en  alder  af  110  år, 
havde  han  oplevet  at  se  Efraims  børn 
i  tredie  generation.  Efraims  ældste  søn 
var  Sjutela.  I  Mose  dage,  ved  den  før- 
ste optælling  af  israeliterne  efter  stam- 
mer, i  Sinais  ørken  efter  udvandrin- 
gen fra  Ægypten,  talte  Efraims  stam- 
me 40.500  mænd  over  tyve  år,  som 
var  i  stand  til  at  bære  våben.  Elisjama 
blev  fader  til  Nun,  hvis  søn  Josua  ef- 
terfulgte Moses  som  leder  af  hele  Is- 
rael. Josua  blev  den  øverste  fyrste  i 
Efraim  på  sin  tid. 

Fra  Josua  nedefter  er  der  en  lang 
afbrydelse  i  slægtslinien  fra  Efraim. 

Moses  Maimonides  blev  født  den  30. 
marts  1135  i  Cordova  i  Spanien  og 
døde  den  23.  december  1204  i  Cairo  i 
Ægypten.  Der  er  ydet  ham  stor  hyldest: 
»Han  var  den  største  teolog  og  filosof, 
jøderne  nogensinde  har  avlet  og  en  af 
de  største,  verden  har  set  til  nu.  Som 
religiøs  og  moralsk  personlighed  er 
der  kun  få,  der  er  hans  lige,  og  ingen, 
der  overgår  ham.«  (Americanized  En- 
cyclopedia Britannica,  20.  århundrede 
udgaven,  Vol.  6,  p.  4048). 

»Ved  hans  død  ....  var  sorgen  over 
tabet  af  'Den  Tids  Lys'  universel  i 
østen  så  vel  som  i  vesten.  Og  han  er 
altid  lige  siden  blevet  anerkendt  over- 
alt som  en  af  de  ædleste  og  største  af 
alle  tiders  mænd:  begavet  med  de  bed- 
ste og  mest  storslåede  sjælsegenskaber, 
i  besiddelse  af  den  mest  omfattende  og 
forbløffende  kundskab  og  gennemsyret 
af  en  dyb  fromhed  og  sand  religion, 
løftet  op  af  uforfærdet  energi  og  glø- 
dende nidkærhed.«  (Library  of  Uni- 
versal Knouyledge,  Vol.  9,  p.  380). 

Denne  berømte  videnskabsmand 
kom  i  besiddelse  af  håndskrevne  opteg- 
nelser og  slægtstavler,  der  siges  at  for- 
binde mange  europæiske  familier  med 
Israels  hus.  I  en  håndskreven  kom- 
mentar til  det  Gamle  Testamente,  hvori 
han  genfortalte  om  Jakobs  velsignelser 
på  Juda,  at  »ikke  viger  kongespir  fra 
Juda,  ej  herskerstav  fra  hans  fødder, 
til  han,  hvem  den  tilhører,  kommer,« 
(1.  Moseb.  49:10)  sagde  Maimonides, 
at  dette  var  gået  i  opfyldelse  på  den 
måde,  at  de  dengang  »regerende  fami- 
lier i  verden  for  en  stor  del  var  efter- 
kommere af  Davids,  Kongen  af  Israels, 
Hus«.  Han  gav  en  liste  over  mange 
fyrstehuse  i  Europa,  som  var  efter- 
kommere af  Israel,  idet  de  repræsente- 
rede grene  af  Davids  hus. 

Han  talte  også  om  Antenor,  konge 
over  cimmerierne,  som  levede  nord  for 
Sortehavet  i  året  443  f.Kr.  og  kaldte 
ham  Efraims  øverste  fyrste.  I  hebraisk 


genealogi  ville  dette  betyde,  at  han 
sandsynligvis  var  den  ældste  søn  af 
den  ældste  søn  helt  ned  til  Efraim 
gennem  Sjutela,  Ladan,  Ammihud,  Eli- 
sjama, Nun  og  Josua  (som  alle  var 
Efraims  øverste  fyrste  på  deres  tid) 
i  henhold  til  den  patriarkalske  orden 
for  nedstamning. 

I  henhold  til  gamle  anetavler,  som 
endnu  er  bevaret,  men  i  tidligere  gene- 
rationer næsten  udelukkende  baseret 
på  tradition,  sporede  frankernes  første 
konger  deres  afstamning  tilbage  til 
denne  Antenor,  ligesom  i  senere  gene- 
rationer kejser  Karl  den  Store,  og  i 
virkeligheden  de  fleste  af  familierne  i 
Europa  og  Amerika  i  dag,  kongelige 
eller  på  anden  måde.  En  person  i  vor 
tid,  som  kan  bevise  sit  slægtskab  med 
kongelige  familier,  kan  spore  sin  slægt 
tilbage  til  Karl  den  Store,  ikke  blot  på 
én,  men  på  mange  linier. 

Der  er  i  skriften  bevis  på,  at  Pro- 
feten Joseph  Smith  nedstammede  fra 
Efraim  og  hans  fader  Josef.  Før  sin 
død  sagde  denne  til  sine  brødre: 
» .  . .  .  Herren  har  besøgt  mig,  og  jeg 
har  fået  et  løfte  af  Herren  ....  En 
udvalgt  seer  vil  jeg  oprejse  af  dine 
lænders  frugt  ....  og  hans  navn  skal 
være  Joseph,  og  det  skal  være  efter 
hans  faders  navn.«  (Læs  1.  Moseb.  50: 
24 — 34,  den  Inspirerede  Version;  2 
Nephi  3:4—24). 

Præsident  Brigham  Young  erklærede 
i  en  tale  i  det  Gamle  Tabernakel  den 
9.  oktober  1859: 

»Josefs  sæd  har  blandet  sig  med  al 
menneskets  sæd  på  hele  jordens  over- 
flade. Størstedelen  af  dem,  som  nu 
sidder  foran  mig,  er  efterkommere  af 
den  Josef,  som  blev  solgt.«  (JD  7:290). 

Derefter  sagde  han,  idet  han  talte 
mere  specielt  om  Profetens  slægtslinie: 

»Hans  afstamning  fra  den  Josef,  som 
blev  solgt  til  Ægypten,  var  direkte,  og 
det  blod  var  rent  i  ham.  Det  er  derfor, 
Herren  valgte  ham;  og  vi  er  rene,  når 
denne  blodlinie  fra  Efraim  kommer 
ren  ned.  Den  Almægtiges  forordninger 
vil  blive  ophøjede  —  det  blod,  som 
var  i  ham,  var  rent,  og  han  havde  ene- 
retten og  den  lovlige  magt,  da  han  var 
den  lovmæssige  arving  til  det  blod, 
som  har  været  på  jorden  og  er  kom- 
met ned  gennem  en  ren  slægtslinie. 
Foreningen  af  forskellige  forfædre 
holdt  dette  blod  rent.«  (The  Utah  Ge- 
nealogical  and  Historical  Magazine, 
Vol.   11,  p.  107). 

»Herren  havde  sine  øjne  på  ham  og 
på  hans  fader  og  på  hans  faders  fader 
og  på  deres  forfædre  lige  tilbage  til 
Abraham  ....  Han  har  iagttaget  den 
familie  og  det  blod,  efterhånden  som 
det  er  cirkuleret  fra  sin  kilde  til  denne 
mands  fødsel.«  (Discourses  of  Brigham 


Young,  p.  166). 

Joseph  Smith  forklarede,  at  hvor- 
somhelst Kirken  blev  oprettet,  skulle 
der  vælges  en  patriark,  »ja,  den  ældste 
mand  af  Josefs  blod  eller  af  Abrahams 
sæd,«  til  at  give  patriarkalske  velsig- 
nelser til  de  hellige  og  lade  dem  vide 
deres  sande  slægtslinie  i  Israel.  Hans 
fader,  Joseph  Smith,  Sen.,  var  Kirkens 
første  Patriark,  hvilken  stilling  han 
var  berettiget  til  efter  fødsels-  og 
slægtsretten.  Blandt  de  første  velsignel- 
ser, han  gav,  var  en  til  hans  søn  Jo- 
seph, Profeten,  hvori  disse  betagende 
ord  findes: 

»Jeg  velsigner  dig  med  dine  fædres, 
Abrahams,  Isaks  og  Jakobs,  velsignel- 
ser, ja,  din  fader  Josef,  Jakobs  søns 
velsignelser.  Se,  han  så  efter  sine  efter- 
kommere i  de  sidste  dage  ....  og  hans 
øjne  så  dig,  min  søn;  hans  hjerte  fry- 
dede sig  og  hans  sjæl  var  tilfreds   .... 

Du  skal  holde  nøglerne  til  denne 
gerning,  både  i  tid  og  evighed,  og  du 
skal  stå  på  Zions  Bjerg,  når  Jakobs 
stammer  kommer  råbende  fra  nord,  og 
med  dine  brødre,  Efraims  Sønner,  kro- 
ne dem  i  Jesu  Kristi  navn.«  (2.  bog, 
Patriarchal  Blessings,  p.5). 

I  sine  velsignelser  til  sin  søn  Hyrum 
forjættede  den  gamle  patriark: 

»Jeg  velsigner  dig  med  de  samme 
velsignelser,  hvormed  Jakob  velsignede 
sin  søn  Josef,  thi  du  er  hans  sande 
efterkommer;  og  dine  efterkommere 
skal  blive  talt  med  Efraims  hus,  og 
sammen  med  dem  skal  du  rejse  dig  og 
krone  Israels  stammer,  når  de  kom- 
mer råbende  til  Zion.«   (I dem). 

Den  kendsgerning,  at  Joseph  Smith, 
Jun.,  blev  erklæret  at  være  en  »ren 
efraimit«,  kan,  i  lyset  af  anden  hellig 
skrift,  ikke  betyde,  at  han  nedstamme- 
de udelukkende  fra  efraimitiske  for- 
fædre og  ingen  andre.  For  i  afsnit  113 
i  Lære  og  Pagter  er  en  beskrivelse  af 
de  sidste  dages  store  Profet,  som 
skulle  holde  nøglerne  til  indsamlingen 
af  Israel.  Disse  nøgler  blev  overleveret 
til  Joseph  Smith  i  Kirtland  Templet  af 
Moses.  Denne  åbenbaring  taler  om 
».  .  .  en  tjener  i  Kristi  hænder,  som  til- 
dels stammer  fra  Isaj  såvel  som  fra 
Efraim  eller  fra  Josefs  hus,  til  hvem 
der  er  givet  stor  magt.«  Og  atter: 
» .  .  .  .  det  er  en  efterkommer  af  Isaj 
såvel  som  af  Josef,  hvem  præstedøm- 
met og  rigets  nøgler  med  rette  tilhører 
som  et  banner,  for  at  indsamle  mit 
folk  i  de  sidste  dage.«  (vers  1 — 6). 

Præsident  Joseph  Fielding  Smith, 
sønnesøn  af  Patriarken  Hyrum  Smith, 
giver  denne  interessante  forklaring: 

»Ved  spredningen  af  Efraim  havde 
Herren  to  formål  for  øje.  For  det  før- 
ste, spredningen  skulle  være  en  straf 
til  et  oprørsk  folk.  For  det  andet,  det 

var  i  den  hensigt  at  velsigne  de  folk 
af  andre  nationer  med  Israels  blod, 
som  Efraim  blandede  sig  med  ....  det 
er  Efraim,  som  nu  bliver  samlet  fra 
nationerne    .... 

Det  er  vigtigt  i  denne  uddeling,  at 
Efraim  står  på  sin  plads  i  spidsen,  og 
udøver  den  førstefødselsret  i  Israel, 
som  blev  givet  til  ham  ved  direkte 
åbenbaring.  Derfor  må  Efraim  samles 
først  for  at  berede  vejen,  gennem  evan- 
geliet og  præstedømmet,  for  resten  af 


Israels  stammer,  når  tiden  kommer, 
da  de  skal  samles  i  Zion.  Størstedelen 
af  dem,  som  er  kommet  ind  i  Kirken, 
er  efraimiter.  Det  er  undtagelsen  at 
finde  nogen  af  nogen  anden  stamme, 
med  mindre  det  er  af  Manasses  .... 
Det  er  Efraim  i  dag,  som  holder 
præstedømmet.  Det  er  Efraim,  som 
Herren  havde  indgået  pagt  med,  og 
som  Han  har  åbenbaret  fylden  af  det 
evige  evangelium.  Det  er  Efraim,  som 
bygger   templer  og  udfører  ordinancer 


i  dem  for  både  de  levende  og  de  døde. 
Når  de  tabte  stammer  kommer  —  og 
det  vil  blive  det  mest  storslåede  og 
vidunderlige  syn,  når  de  kommer  til 
Zion  —  som  opfyldelse  af  de  forjæt- 
telser, som  er  fremsat  gennem  Esajas 
og  Jeremias,  vil  de  modtage  kro- 
ningsvelsignelserne  fra  deres  broder 
Efraim,  den  førstefødte  i  Israel.«  (The 
Utah  Genealogical  and  Historical  Ma- 
gazine,  Vol.  21,  pp.  2 — 3). 

(Fra  Improvement  Era,  nov  1964) 

EFTERFORSKNING 
»Det  største  ansvar,  som  Gud  har  på- 
lagt os  i  denne  verden,  er  at  søge  efter 
vore  døde.  På  denne  lærdom  hviler 
hovedvægten  af  den  Hellige  Skrift.  De 
hellige,  som  forsømmer  deres  pligt  over- 
for deres  afdøde  slægtninge,  gør  dette 
med  fare  for  deres  egen  salighed«. 

Joseph  Smith. 
Som  vi  kan  se  af  ovennævnte  citat, 
bør  vi  som  sidste  dages  hellige  søge 
efter  vore  afdøde.  Nogle  af  os  har 
måske  optegnelser  tilgængelige  og  har 
derfor  ikke  meget  virkeligt  arbejde  at 
skulle  sætte  ind  på  det.  Men  de  fleste 
af  os  må  udføre  efterforskningsarbejde. 
For  at  have  held  med  os  i  det  genea- 
logiske efterforskningsarbejde  er  det 
nødvendigt,  at  vi  lægger  en  plan.  Alt- 
for mange  begyndere  starter  med  iv- 
rigt at  udføre  efterforskningsarbejde 
uden  at  være  klar  over,  hvad  de  vil 
komme  ud  for,  og  hvorledes  de  skal 
hamle  op  med  det  materiale,  de  måske 
har  fundet.  Det  er  derfor  vigtigt,  at  vi 
opbygger  vort  efterforskningsarbejde 
på  et  veltilrettelagt  grundlag,  begynder 
med  kun  ét  formål,  nemlig  at  udføre 
efterforskning  efter  et  familienavn  i  én 
egn  og  for  et  bestemt  tidsrum  ad  gan- 
gen. På  denne  måde  vil  det  i  høj  grad 
hjælpe  den,  der  søger,  til  at  blive  kendt 
med  den  egn,  han  skal  udføre  efter- 
forskning i.  Dette  indebærer  muligvis, 
at  man  må  studere  nogle  landkort  for 
at  se  de  forskellige  navne  på  byer  og 
små  flækker,  som  omgiver  den  egn, 
som  vi  planlægger  at  udføre  arbejde  i. 


Det  vil  måske  endda  være  fordelagtigt 
at  studere  egnens  historie  også.  Dette 
vil  utvivlsomt  altsammen  være  til  stor 
hjælp  i  vort  arbejde. 

Det  næste  punkt  er,  at  vi  bør  være 
fortrolige  med  de  optegnelser,  som  del 
er  vor  hensigt  at  udføre  efterforskning 
i.  Husk  blot  på,  at  vi  ikke  bør  standse 
efterforskningen,  før  vi  har  gennemgået 
alle  de  mulige  optegnelser,  som  kan 
være  tilgængelige  for  os. 

Wilford  Woodruff  sagde  i  sin  indvi- 
elsesbøn  ved  Salt  Lake  Templets  ind- 
vielse: »....  så  Templets  optegnelser 
kan  gøres  fuldkomne,  og  uden  udela- 
delser og  fejl«. 

Selvom  optegnelser  varierer  meget  i 
de  forskellige  lande,  vil  jeg  gerne  ind- 
dele efterforskningsarbejdet  i  to  ad- 
skilte kategorier. 

Den  første  gruppe  af  arbejdet  kan 
betegnes  som  en  mere  personlig  efter- 
forskning, som  sædvanligvis  kan  ud- 
føres med  mindre  grundig  forberedelse 
og  højst  sandsynligt  mest  vil  angå  de 
senere  år.  Men  på  den  anden  side  kan 
dette  arbejde  måske  blive  lige  så  be- 
sværligt som  den  anden  kategori  og 
måske  endda  kræve  mere  forberedelse 
end  denne. 

De  forberedende  trin  ved  efterforsk- 
ningen kan  inddeles  i  underafdelinger 
på  følgende  måde: 

1.  Efterforskning  hjemme. 

2.  Efterforskning  fra  hjemlige  kilder. 

3.  Efterforskning  ved  hjælp  af  grens- 
sekretærer. 


4.  Efterforskning   gennem    slægtninge 
og  nære  bekendte. 

5.  Korrespondance  med  slægtninge. 
Den  anden  efterforskning  startes  som 

regel,  når  alle  ovennævnte  kilder  ikke 
har  givet  de  ønskede  oplysninger  eller 
når  man  må  gå  udenfor  den  egn,  hvor 
oplysninger  hjemme,  gennem  grensse- 
kretæren,  slægtninge  eller  bekendte  kan 
skaffes.  Vi  vil  så  måske  være  i  stand 
til  at  udføre  efterforskning  gennem: 

1.  Offentlige  biblioteker. 

2.  Kirkebøger  og  begravelseslister. 

3.  Historiske  samfund. 

4.  Loger. 

5.  Andre  foreninger. 

6.  Lægdsrulleoptegnelser. 

7.  Aviser  og  vejvisere. 

8.  Skibslister. 

9.  Folketællingslister. 
10.    Egnsoptegnelser. 

Uden  tvivl  findes  der  mange  andre 
kilder  tilgængelige,  men  de  varierer  fra 
land  til  land,  og  det  ville  være  umuligt 
at  drøfte  dem  i  enkeltheder.  Må  vi 
foreslå,  at  De  kontakter  hjemmelærer- 
ne, som  bør  opmuntre  det  genealogiske 
arbejde,  og  fremsætter  Deres  problemer 
for  dem.  De  vil  enten  hjælpe  Dem, 
hvis  de  er  i  stand  til  at  gøre  det,  eller 
de  vil  udarbejde  en  rapport  om  Deres 
problem  til  deres  kvorumsleder,  som 
vil  sørge  for,  at  De  får  speciel  hjælp 
med  Deres  genealogiske  efterforsk- 
ningsproblem. 

(Fra  »Millennial  Star«, 
ved  Syger  T.  Hassenberg) 

synlig  fornøjet  med  børnenes  tumlen  over  dens  hårede  krop. 
Når  de  klappede  dens  hoved  og  næse,  slikkede  den  deres 
hænder. 

»Helt  så  vidt  er  vi  endnu  ikke  kommet,«  bemærkede  kongen. 

»Et  syn  som  det  derovre  ser  vi  heller  ikke,«  tilføjede  hans 
ledsager,  idet  han  pegede  på  en  tiger,  der  lå  i  græsset,  me- 
dens et  lam  ikke  ret  langt  fra  den  roligt  fortærede  sit  foder. 

»I  vil  med  tiden,«  sagde  Paulus,  »Jorden  fyldes  med  Her- 
rens kundskab.  Had,  misundelse  og  ødelæggelseslyst  for- 
svinder, og  I  ser  de  naturlige  følger:  Ulven  lægger  sig  hos 
lammet,  og  børnene  leger  med  de  en  gang  så  vilde  dyr.  På 
denne  måde  bliver  Satan  bundet,  og  hele  Jorden  vil  snart 
være  udløst  af  hans  magt.« 

De  kom  til  en  anden  flok  børn,  forsamlede  ved  bredden 
af  en  lille  sø.  De  lyttede  med  opmærksomhed  til  en  mand 
i  deres  midte. 

»Lad  os  høre,  hvad  lektien  er  i  dag,«  sagde  Paulus,  idet 
de  gik  hen  til  gruppen. 

Læreren  holdt  i  sin  hånd  en  blomst,  som  han  havde  pluk- 
ket lige  ved  vandkanten,  og  han  viste  og  forklarede  nu  bør- 
nene plantens  ejendommelige  form. 

»Det  er  naturhistorie  i  dag,«  sagde  Paulus.  »Jeg  havde 
håbet,  det  i  stedet  havde  været  hans  yndlingsemne.« 

»Og  hvad  er  det?« 

»Hele  dette  anlæg  er  blevet  til  under  hans  opsigt  og  efter 
hans  udkast,  og  det  er  hans  højeste  glæde  at  give  under- 
visning i  jord-  og  vandformationer.  Ofte  lader  han  en  klasse 
grave  grøfter  og  kanaler.  Han  siger,  at  han  lærte  alle  disse 
ting,  da  han  gik  i  skole,  menende  dermed  hans  tidligere, 
jordiske  tilværelse.« 

»Er  han  da  et  opstandent  væsen?«  spurgte  Remand  med 
lav  stemme. 

»Ja,  han  er,«  var  svaret.  »Mange  af  vore  lærere  er.  De  vil 
sikkert  let  kunne  indse,  hvilke  fortrin  de  har  fremfor  andre.« 

»Ja,  fuldtud.« 

»Jeg  ser,  at  han  er  færdig  med  undervisningen.  Lad  os  tale 
lidt  med  ham.« 

Kronet  med  herlighed     18 

Da  de  kom  hen  til  ham,  hilste  børnene  på  dem  med  et 
smil,  og  læreren  sagde: 

»Velkommen,  brødre,  velkommen,  broder  Paulus.« 

Til  børnene  sagde  han,  at  de  nu  kunne  gå  til  deres  næste 
lektie,  og  de  gik  stille  bort. 

»Nu  har  jeg  lidt  fritid,«  sagde  han.  »Vil  I  ikke  alle  gå 
med  mig  ind  i  læsestuen?  Jeg  har  noget  at  vise  dig,  Paulus, 
og  det  vil  måske  også  interessere  vore  besøgende.« 

»Behøver  vi  ingen  præsentation?«  spurgte  kongen,  da  de 
fulgte  læreren  ind  i  en  stor  bygning. 

»Aldeles  ikke.  Han  véd,  hvem  I  er.« 

Læsesalen  var  et  smukt  udstyret  og  møbleret  værelse.  Den 
var  fyldt  med  borde,  stole,  bogreoler  o.  s.  v.  Hundreder  af 
børn  sad  fordybet  i  læsning.  Der  herskede  den  mest  fuld- 
komne ro  og  orden,  uagtet  man  ikke  så  noget  til  nogen 
opsynshavende.  De  tre  fulgte  læreren  ind  i  en  mindre  sal, 
tilsyneladende  indrettet  til  privat  brug.  Stole  blev  sat  frem, 
hvorefter  han  åbnede  en  avis,  som  han  bredte  ud  på  bordet. 

»Har  I  set  den  sidste  udgave  af  bladet  i  dag?« 

Ingen  af  dem  havde  set  den. 

»Jeg  fandt  noget  her  af  mere  end  almindelig  interesse. 
Nogle  arbejdere,  der  var  i  færd  med  at  grave  grunden  til 
en  større  bygning,  stødte  under  arbejdet  på  ruinerne  af 
en  by  fra  det  19de  århundrede.  I  en  udhulet  sten  fandt  de 
nogle  mønter  fra  den  tid  tilligemed  nogle  aviser.  Det  var 
skik  i  de  dage  at  indmure  sådanne  ting  i  større  bygnin- 
gers hjørnesten.  Brudstykker  fra  aviser  er  gengivet  her,  og 
de  er  af  interesse  for  de  nulevende,  fordi  de  viser,  hvorledes 
tilstanden  var  i  verden  den  gang,  den  var  under  den  faldne 
engels  indflydelse,  ham,  som  gjorde  oprør  mod  Gud  i  be- 
gyndelsen. Lad  mig  læse  nogle  linjer  for  eder,  mest  over- 
skrifter.« 

»I  går  hjemsøgtes  byen  af  en  ødelæggende  ildsvåde.  Halv- 
delen af  forretningskvarteret  blev  fortæret  af  flammerne. 
Værdier  til  tusinder  af  dollars  er  ødelagt,  og  det  antages,  at 
henved  50  personer  omkom  under  branden.« 

»Den  store  strejke.  Tusindvis  af  arbejdere  uden  beskæf- 

tigelse.  -  Børn  råber  på  brød.  -  Pøbelhobe  marcherer  gen- 
nem gaderne,  håner  politiet  og  ødelægger  ejendom.« 

»Her  er  en  anden.« 

»Krig!  Krig!  England,  Tyskland,  Frankrig,  Rusland  og  De 
forenede  Stater  ruster  sig!« 

»Ja,  De  har  læst  Deres  lands  historie.  De  kender  alt  dette. 
Hvad  synes  De  om  dette?« 

»Millioner  af  folkets  penge  er  brugt  til  at  købe  stemmer. 
En  samling  hensynsløse  politiske  svindlere  regerer  landet.« 

»En  bande  vagabonder  erobrer  et  tog  -« 

Den  læsende  fuldendte  ikke  sætningen,  men  lagde  avisen 
fra  sig  og  så  ud  af  den  åbne  dør.  Han  var  tavs  i  nogen  tid: 
lidt  efter  vendte  han  sig  om  og  sagde: 

»Brødre,  tak  Gud  for,  at  I  lever  i  Jordens  millennium.  Mit 
hjerte  bliver  sygt  ved  at  tænke  på  de  begivenheder,  som  den 
gang  fandt  sted.  Jeg  lærte  min  lektie  i  en  hård  skole;  men 
Gud  har  været  god  imod  mig.  Han  kendte  mig  hele  tiden, 
og  han  har  netop  givet  mig,  hvad  jeg  trængte  til.  Skal  vi  be- 
søge skolebygningerne?  Skal  vi  gå  og  se  børnene,  som  vok- 
ser op  uden  synd  til  frelse?  Kom  med  mig.« 

Fra  værelse  til  værelse,  fra  bygning  til  bygning  gik  de. 
Børn,  børn  alle  vegne  -  sunde,  dejlige  børn.  A,  det  var  et 
herligt  syn!  De  synger  -  et  tusinde  friske  barnestemmer; 
hvilken  musik! 

»Er  der  specielle  besøgende  i  dag?«  spurgte  Paulus. 

»Ja,  lad  os  gå  udenfor,  hvor  vi  kan  få  dem  at  se.« 

De  trådte  ud  på  en  altan,  hvor  de  kunne  se  en  mægtig 
børneskare  forsamlet  på  den  store  græsplæne.  De  sang  en 
velkomsthymne,  og  ude  mellem  træerne  så  man  tre  mænd 
nærme  sig.  Børnene  gjorde  plads  for  dem,  og  de  gik  over 
mod  bygningen. 

»Se  godt  på  dem,  idet  de  går  forbi,«  sagde  læreren;  »I  vil 
måske  genkende  dem.« 

De  gik  med  ungdommens  spændstighed,  uagtet  deres  hår 
var  hvidt  som  sne.  De  smilte  til  børnene,  idet  de  gik  forbi. 

»To  af  ansigterne  synes  mig  bekendte,«  bemærkede  Re- 
mand, »men  den  tredje  er  fremmed.  Men,  men  -c< 

139 


»Men  De  ventede  ikke  at  se  George  Washington  og  Martin 
Luther  i  kødet  vandre  omkring  og  tale  som  andre  menne- 
sker?« 

»Aldrig.« 

»Det  er  dem.« 

»Og  den  tredje?« 

»Det  er  Sokrates.« 

»Hvad  er  deres  mission?« 

»De  er  nu  ved  at  tale  til  børnene.  De  har  været  til  stede 
i  profeternes  skole  hele  morgenen,  og  nu  kommer  de  fra  høj- 
skolen derovre.  De  indser,  hvilke  fordele  vore  dages  skole- 
elever har.« 

»Har  Guds  kundskab  ophøjet  menneskene  således,  at  de 
kan  omgås  opstandne  væsener?« 

»Deres  øjne  bedrager  Dem  ikke,«  var  svaret. 

»Nu  må  jeg  gå,«  sagde  læreren.  »Farvel  og  fred  være  med 
eder.« 

Han  gik  ind  i  huset  igen,  og  de  så  ikke  mere  til  ham. 


III. 

»Thi    alle   dyrene    i    skoven    høre 
mig    til,   dyrene   på   bjergene   i    tu- 
sindtal  ...   thi  jorderige  hører  mig 
til  og  dets  fylde.«  -  Ps.  50:   10,  12. 
Kongen   af  Polen  og   hans  ledsager  tilbragte   natten   i   et 
hotel  i  byen.  Tidligt  den  næste  morgen  kom  Paulus  igen  for 
at  hente  dem. 

»Hvad  ønsker  I  at  se  i  dag?«  spurgte  han. 
»Tag  os  til  nogle  af  eders  værksteder  og  fabrikker,«  sva- 
rede kongen;  »vi  vil  gerne  vide  lidt  mere  om  eders  sociale 
og  industrielle  forhold,  hvorom  vi  har  hørt  tale.« 

I  løbet  af  kort  tid  befandt  de  sig  i  den  del  af  byen,  hvor 
værkstederne  fandtes.  Det  var  ikke  store,  skummelt  udseende 
kaserner  med  lange  rækker  af  små  vinduer  i  væggene; 
men  derimod  smukke,  rummelige  bygninger,  der  havde  stor 

lighed  med  de  betydeligste  offentlige  bygninger  i  de  be- 
søgendes hjemland.  Remand  lagde  mærke  til,  at  der  ikke 
var  rygende  skorstene  at  se  nogen  steder,  og  spurgte  om 
grunden. 

»Vi  har  forlængst  afskaffet  alle  den  slags  ting,«  forklarede 
Paulus.  »Ren  luft  er  én  af  livets  fornødenheder.  En  af  for- 
tidens mest  graverende  ufuldkommenheder  var  de  tusin- 
der af  rygende  skorstene,  der  udslyngede  deres  sod  og  gift  i 
atmosfæren.  Som  De  vil  have  bemærket,  er  vor  by  ren,  og 
luften  oven  over  os  er  lige  så  klar  som  over  skoven  eller 
markerne.« 

»Jeg  formoder,  at  I  bruger  elektricitet  til  lys  og  drivkraft,« 
sagde  Remand;  »men  I  må  jo  også  have  varme.« 

»Vi  får  også  varme  fra  elektriciteten.  Denne  får  vi  di- 
rekte fra  jorden  eller  frembringer  den  ved  vandkraft  både 
fra  vandfaldene  og  havets  bølgebevægelser  og  får  den  ledet 
ind  til  byerne.  Nogle  af  disse  kraftstationer  er  hundreder  af 
mile  borte  ude  mellem  bjergene  eller  ved  havet.  Vi  har  og- 
så lært  at  opsamle  og  bevare  solens  varme,  så  De  kan  se, 
at  vi  er  godt  forsynede  i  alle  henseender.  Denne  bygning,« 
sagde  den  mand,  der  gav  dem  alle  disse  oplysninger,  idet  han 
pegede  på  et  hus  lige  foran  dem,  »er  en  møbelfabrik.  Kunne 
det  interessere  Dem  at  se  den  i  virksomhed?« 

»Ja,  særdeles  meget,«  svarede  kongen. 

De  kom  ind  i  lyse,  luftige  lokaler,  hvor  de  mange  maski- 
ner af  forskellig  slags  blev  passet  af  velklædte  og  tilfreds- 
udseende arbejdere.  De  besøgende  gik  fra  afdeling  til  af- 
deling, iagttog,  beundrede  og  stillede  spørgsmål. 

»Hvem  tilhører  denne  fabrik?«  spurgte  Remand. 

»De  mener,  hvem  der  bestyrer  den?«  rettede  Paulus.  Re- 
mand rystede  på  hovedet. 

»Nej,  ikke  just  det.  Denne  store  fabriksvirksomhed  må 
have  en  ejer,  enten  en  enkelt  mand  eller  et  selskab.  Jeg 
spurgte  om,  hvem  ejeren  er.« 

Føreren  så  forundret  på  sine  ledsagere.  Da  gik  det  med 
ét  op  for  ham,  at  disse  mænd  kom  fra  egne,  hvor  den  for- 
enede orden  endnu  ikke  var  bleven  oprettet.  De  gamle  an- 

skuelser  om  den  private  ejendomsret  hang  endnu  ved  dem. 

»Mine  venner,«  sagde  han,  »Jorden  og  hele  dens  fylde  er 
Herrens.  Han  er  den  eneste  ejer.  Hvorledes  kan  svage,  jor- 
diske mennesker  eje  nogen  del  af  denne  jord!  Nej,  ejen- 
domsret er  noget,  der  hører  fortiden  til.  Nu  er  vi  kun  besty- 
rere af  Herrens  ejendomme.« 

»Men  nogen  må  jo  have  overledelsen  her,«  sagde  kongen. 

»Selvfølgeligt.  En  maskinmester  er  fabrikkens  bestyrer,  og 
han  aflægger  regnskab  over  alle  sine  foretagender  eller 
sit  husholderskab  til  biskoppen,  der  er  Herrens  repræsen- 
tant. I  denne  bygning  er  der,  som  De  har  set,  mange  afde- 
linger, der  hver  især  har  deres  bestyrere.  Desforuden  er  en- 
hver ansvarlig  overfor  Herren  for  den  ham  betroede  stilling 
eller  husholderskab.« 

De  kom  til  træskærer-afdelingen,  hvor  de  smukkeste  teg- 
ninger og  udkast  blev  udført. 

»Hver  mand  udfører  så  vidt  muligt  den  slags  arbejde, 
som  bedst  passer  til  hans  lyst  og  evner.  Her,  for  eksempel, 
kan  sådanne,  som  er  øvede  i  træskærerkunsten,  udnytte  de- 
res evner  og  fremstille  nogle  overordentlig  smukke  møbler. 
Vi  har  jo  ganske  vist  også  maskiner,  der  udskærer  og  pres- 
ser mønstre  i  træet;  men  den  øvede  håndværker 'og  kunstner 
bliver  ikke  nægtet  lejligheden  til  at  udøve  sin  kunst.« 

»Jeg  forstår  ikke  ganske,  hvad  De  mener  med  husholder- 
skab,« sagde  Remand,  idet  de  trådte  ind  i  et  venteværelse. 

»Lad  os  sætte  os  ned,«  bemærkede  Paulus,  »og  jeg  vil  for- 
søge at  forklare  dette  lidt  nærmere.  De  må  vide,  at  den  or- 
den, harmoni,  fred  og  velstand,  som  her  er  til  stede,  er  op- 
nået ved  at  adlyde  himmelske  love.  Og  den  himmelske  eller 
celestiale  lov,  der  angår  timelige  ting,  er  den,  at  intet 
menneske  skal  have  mere,  end  hvad  han  behøver  til  sin  og 
familiens  underhold.  I  denne  henseende  er  alle  mennesker 
lige  i  forhold  til  deres  fornødenheder.  I  gamle  dage  blev 
den  lov  kaldet  Enoks  orden,  fordi  Enok  og  hans  stad  op- 
nåede en  høj  grad  af  retfærdighed  og  lykke  ved  at  efter- 
leve denne  lov.  Senere  blev  den  kaldt  den  forenede  orden. 
Den   er   blevet    åbenbaret   og    dens    efterlevelse    forsøgt    af 

142 


mennesker  i  forskellige  tidsperioder;  men  aldrig  før  har  den 
haft  en  sådan  lejlighed  til  at  forløse  menneskeheden,  som 
den  har  nu.  Ifølge  denne  lov  kan  intet  menneske  ophobe 
rigdomme,  frembragt  ved  andres  arbejde,  således  som  det 
var  tilfældet  i  tidligere  tider,  og  som  det  tildels  endnu  er 
i  visse  dele  af  verden.  Alt  det,  som  en  arbejder  frembringer 
udover  sine  egne  fornødenheder,  bliver  sendt  til  Herrens 
forrådshus.  Således  bliver  alle  mennesker  lige  i  jordiske 
ting  så  vel  som  i  himmelske.  Der  er  ingen  rige  eller  fattige; 
hvert  menneske  modtager,  hvad  han  behøver,  og  ikke  mere.« 

»Hvor  meget  produceres  der  udover  det  daglige  behov?« 
spurgte  kongen.  »Er  det  store  værdier?« 

»Ja,  på  grund  af  vort  næsten  fuldkomne  industrielle  sy- 
stem vedbliver  store  rigdomme  at  strømme  ind  til  forråds- 
huset.  Alle  offentlige  institutioner  bliver  naturligvis  under- 
støttet af  dette  fond,  således  at  det  gamle  beskatnings- 
system er  afskaffet.  De  har  set  vor  smukke  stad;  men  De  har 
ikke  set  overdådige  paladser,  tilhørende  de  rige,  og  rønner 
for  de  fattige;  derimod  har  De  set  mægtige,  offentlige  byg- 
ninger, anlæg  og  boulevarder.  Disse  ting  er  til  alles  fri  af- 
benyttelse og  bygges  og  vedligeholdes  ud  af  dette  fond,  og 
denne  stad  repræsenterer  ikke  alt,  hvad  Herrens  folk  har 
udført  og  udfører.  Herrens  værk  bliver  bragt  ud  over  hele 
dette  land  og  til  landene  hinsides  havet.  En  af  de  vigtigste 
pligter  er  den  at  bygge  templer  og  udføre  arbejde  for  vore 
døde  i  dem.  De  ser  altså,  at  vi  har  brug  for  store  rigdomme 
i  udførelsen  af  vort  arbejde.« 

»Ja,  det  forstår  jeg,«  bemærkede  Remand;  »men  i  vort 
hjemland  og  mange  andre  steder  har  man  ofte  prøvet  at 
indføre  en  samfundsorden,  hvor  lighedsprincippet  anerkend- 
tes, men  de  slog  altid  fejl.  Hvorledes  har  I  kunnet  gennem- 
føre det  så  godt?« 

»Hovedårsagen  til  fortidens  mislykkede  forsøg  på  at  gen- 
nemføre en  sådan  social  reform  er  den  anskuelse,  at  syndige 
mennesker,  som  ikke  har  adlydt  Jesu  Kristi  evangelium,  og 
som  derfor  er  fulde  af  den  menneskelige  naturs  svagheder 
og  synder,  uden  kraft  til  at  overvinde  disse,  kan  slutte  sig 

sammen  og  oprette  en  sådan  samfundsorden  -  en  orden, 
hvor  hjertet  må  lutres  og  renses  for  enhver  egenkærlig  tanke 
eller  ønske.  Intet  under,  at  en  bygning,  opført  på  så  dårligt 
et  grundlag,  ikke  kan  bestå.  Vi  har  kunnet  gøre  det,  fordi 
vi  har  begyndt  på  rette  måde.  Vi  fattede  tro  på  Herren  og 
hans  styrende  kraft,  vi  omvendte  os  fra  vore  synder,  blev 
født  påny  af  vand  og  ånd  og  har  derefter  forsøgt  at  leve  ef- 
ter ethvert  ord,  der  udgår  af  Guds  mund.  Dette  er  lykkedes 
temmelig  godt  for  os;  thi  ellers  ville  vi  aldrig  kunne  have  op- 
nået de  resultater,  som  De  i  så  høj  grad  beundrer.  Mennesker, 
der  udfører  sådanne  ting  som  dem,  De  ser  omkring  Dem,  må 
have  Guds  ånd  i  deres  hjerter.  Denne  celestiale  orden  er  Guds 
orden,  og  de,  der  tager  del  i  dens  velsignelser,  må  være  i  har- 
moni med  Guds  vilje  og  hensigt.  Den  højere  lov  kan  ikke 
annammes  og  efterleves  af  lavere  væsener,  der  ikke  er  villige 
til  at  underkaste  sig  de  første  betingelser  for  opnåelsen  af 
frelse  og  lyksalighed.« 

De  tre  sad  i  nogen  tid  hensunket  i  tanker.  Da  sagde  kongen: 
»Fortæl  os  lidt  om  lønforholdene  her.  At  ordne  disse  på  rette 
måde  har  altid  voldt  os  store  vanskeligheder.« 

»Ja,  i  de  dage,  da  hvert  menneske  måtte  sørge  *for  sig  selv 
først  og  ikke  tog  noget  hensyn  til  sin  næste,  var  der  en  uaf- 
brudt kamp  for  tilværelsen;  man  søgte  at  få  så  meget  som 
muligt  for  sit  arbejde  og  at  give  så  lidt  som  muligt  for  andres 
arbejde.  Sådanne  tilstande  var  uundgåelige  under  de  davæ- 
rende forhold,  og  de  forårsagede  stor  splid  og  uenighed,  hvil- 
ket nu  lykkeligvis  er  ophørt.  De,  som  slutter  sig  til  denne 
forenede  orden,  må  ved  indtræden  hellige  al  deres  ejendom 
til  Herren.  Derefter  får  hver  et  husholderskab,  der  svarer  til 
hans  fornødenheder  og  hans  evne  til  at  arbejde  og  tage  vare 
på  sit  gods.  Børn  modtager  deres  ophold  og  alle  fornøden- 
heder hos  forældrene,  til  de  når  myndighedsalderen,  hvor- 
efter de  også  får  et  husholderskab.« 

»Er  lønnen  ens  for  alle?« 

»Nej,  af  den  meget  gode  grund,  at  alles  fornødenheder  ikke 
er  ens.  Ifølge  det  gamle  system  ville  bestyreren  af  denne  fa- 
brik for  eksempel  modtage  en  gage  af  mindst  doll.  5000,00 

alle  hustruer,  mødre  -  og>  alle  kirkens  ungre  kvinder 


Kære  søstre. 

Endnu  engang  har  vore  Generalau- 
toriteter rakt  os  en  hjælpende  hånd  på 
vejen  frem.  Denne  gang  sker  det  i  form 
af  nogle  aldeles  vidunderlige  lektier, 
som  oven  i  købet  er  sideordnet  med 
det  melkisedekske  præstedømmes  lek- 
tier. 

Når  dette  læses  vil  nogle  af  jer  alle- 
rede være  igang  med  disse  lektier,  som 
foreløbig  vil  fremkomme  som  arbejds- 
mødelektier. 

Emnet  for  februar  vil  blive  »Den 
evige  Familie«,  og  netop  denne  titel  får 
os  til  at  appellere  til  jer  alle  om  al 
være  vågne  for  lektiens  indhold.  Vi 
indbyder  især  de  unge  kvinder  til  at 
komme  denne  ene  gang  om  måneden 
i  Hjælpeforeningen,  og  vi  beder  Hjæl- 
peforeningens søstre  om  personligt  at 
invitere  vore  unge,  når  de  møder  dem, 
samt  gennem  opslag  og  bekendtgørel- 
ser i  grenene.  Intet  er  i  dag  vigtigere, 
end  at  vore  unge  får  den  rette  forstå- 
else af,  hvad  hjemmet  og  familien  er 
og  betyder,  og  ingen  kan  bedre  lære 
dem  det  end  deres  mødre  i  samarbejde 
med  vore  autoriteter. 

Vi  bringer  her  et  lille  udsnit  af  fe- 
bruar-lektien og  håber,  at  det  vil  give 
alle  vore  søstre  interesse  for  at  slutte 
op  om  Hjælpeforeningen  og  de  unge: 
FAMILIENS  GUDDOMMELIGE  OG 
EVIGE  STILLING  — 

Hvor  er  vi  dog  som  Sidste  Dages  Hel- 
lige velsignede,  at  vi  ved,  at  familien  er 
noget  evigt,  at  den  indtager  en  central 
stilling  i  tilværelsens  guddommelige 
plan!  »Vor  forståelse  af  selve  himlen 
er  intet  mindre  end  hjemmets  fort- 
sættelse i  evigheden«,  skrev  ældste 
Stephen  L.  Richards. 

Hvilken  glad  tidende!  Utallige  krist- 
ne mænd  og  kvinder  har  sikkert  læng- 
tes efter  og  bedt  om  at  blive  genforenet 
med  deres  forældre  og  deres  børn  i 
livet  herefter. 


Hvorledes  kan  vi  hjælpe  vore  børn 
til  at  forstå  betydningen  af  familiens 
fortsættelse  i  evigheden?  For  at  kunne 
forstå  familiens  funktion  til  opfyldelse 
af  det  guddommelige  formål,  vil  det 
være  til  hjælp  for  os  ganske  kort  at 
gennemgå  sådanne  faser  af  vor  eks- 
istens, som  vi  kender  gennem  åbenba- 
ring. »Thi  se,  delte  er  min  gerning  og 
ære  at  tilvejebringe  udødelighed  og 
evigt  liv  for  mennesket«,  var  Skaberens 
ord,  som  vi  finder  dem  i  Moses  1:39. 

»Mennesket  var  også  i  begyndelsen 
hos  Gud.  Intelligens  eller  sandhedens 
lys  blev  ikke  skabt  eller  dannet  og  kan 
ej  blive  det.« 

L.   og  P.  93:29. 

»Og  Gud  sagde  Lad  os  gøre  menne- 
sket i  vor  billede  efter  vor  lignelse  .... 

Og  Gud  skabte  mennesket  i  sit  bille- 
de, i  Guds  billede  skabte  han  det,  som 
mand  og  kvinde  skabte  han  dem  (1. 
Mos.   1:26—27). 

Gud  er  Fader  til  vore  åndelige  lege- 
mer, og  det  næste  stade  i  vor  udvikling 
hen  imod  udødeligheden,  det  stade, 
som  vi  nu  lever  på,  er  jordelivet   .... 

I  en  vis  forstand  er  den  jordiske 
familie  partnere  med  vor  himmelske 
Fader.  Vi  hjælper  Ham  så  vel  som  os 
selv  med  at  opnå  skabelsens  guddom- 
melige hensigt.  Vi  gør  dette  ved  at 
hjælpe  andre  åndelige  børn,  som  er 
vore  åndelige  brødre  og  søstre,  til  jor- 
den. Det  er  umuligt  for  os  her  i  vor 
menneskelige  tilstand  fuldstændigt  at 
forstå  udstrækningen  af  Faderens  gud- 
dommelige kærlighed  til  os,  Hans  børn, 
som  den  viser  sig  gennem  de  mulig- 
heder, vi  har  her. 

I  det  rige,  som  Herren  har  oprettet, 
er  familien  og  præstedømmets  magt  og 
myndighed  uadskilleligt  forbundet.  Vi 
læser,  at  Præstedømmet  fra  begyndel- 
sen først  og  fremmest  udøvede  deres 
magt  gennem  den  ret,  de  havde  som 
fædre.   »Således  er  det  med  den  store 


Elohim.  Det  første  og  stærkeste  krav 
på  vor  kærlighed,  ærbødighed  og  lydig- 
hed er  baseret  på  den  kendsgerning,  at 
Han  er  Faderen,  Skaberen  af  hele  men- 
neskeheden. Uden  Ham  er  vi  ikke  til, 
og  som  følge  deraf  skylder  vi  Ham  vor 
eksistens  og  alt,  hvad  der  følger  der- 
med, alt,  hvad  vi  har  og  alt,  hvad  vi 
er  . . .  . « 

Gennem  de  foreliggende  lektier  om 
Præstedømmet  og  Kirkens  styre  (som 
Hjælpeforeningen  i  øjeblikket  stude- 
rer), er  søstrene  klar  over,  at  »vor 
Faders  hus  er  et  ordens  hus«.  De  ved, 
at  præstedømmet  repræsenterer  den 
myndighed,  som  Herren  har  givet  sine 
værdige  sønner,  for  at  de  kan  udføre 
forskellige  ordinanser  og  repræsentere 
Ham  på  forskellig  måde.  Det  giver  dem 
ret  til  at  vejlede  og  præsidere  over 
deres  familier  ....  Hvis  familien  skal 
fortsætte  for  evigt,  må  visse  ordinan- 
ser, indbefattet  tempelægteskab,  udfø- 
res. Både  manden  og  kvinden  må  være 
værdige  dertil,  og  deres  værdighed  skal 
vedblive  gennem  tro  og  i  lydighed  mod 
de  pagter,  de  har  indgået. 

Hvorledes  kan  vi  hjælpe  vore  børn 
at  forstå,  at  de  guddommelige  befalin- 
ger er  givet  os  til  vejledning  og  som  en 
velsignelse  —  og  ikke  som  egenmægtige 
forbud? 

»Og  I  vil  ikke  tilstede,  at  jeres  børn 
går  sultne  eller  nøgne,  ej  heller  vil  I 
tilstede,  at  de  overtræder  Guds  love  .  .  . 

Men  I  vil  lære  dem  at  vandre  på 
sandhedens  og  dydens  veje;  I  vil  lære 
dem  at  elske  og  tjene  hinanden.«  — 
Mosiah  4:14 — 15. 

Med  hensyn  til  at  lære  dem  Evange- 
liet, går  familiens  ansvar  langt  ud  over 
dette  blot  at  udstyre  barnet  rent  fysisk 
til  at  klare  sig  i  verden.  Hjemmet  skal 
forberede  det  til  at  møde  livet  med 
tro  på  sig  selv  og  med  en  følelse  af 
tryghed  og  mod.  Især  bør  man  give  det 
en  fast  tro  på,  at  det  er  barn  —  et  el- 

sket  barn  —  af  Gud. 

Familien  er  det  organiserede  sam- 
funds grundlag.  Som  sådan  bærer  den 
ansvaret  for  at  påvirke  dette  samfund 
til  det  gode.  Både  gennem  fordums  og 
nyere  åbenbaring  kender  vi  familiens 
guddommelige  og  evige  stilling,  og  at 


den  ved  at.  efterleve  visse,  forelagte 
krav  som  en  familie  kan  fortsætte  gen- 
nem evigheden.  Som  dem,  der  tror  på 
Jesu  Kristi  Evangelium,  er  det  vort 
ansvar  og  vort     privilegium  at  få  del 

i  denne  store  og  evige  glæde. 

Mange  mennesker  er  kommet  i  Kir- 


ken fra  deres  barndom,  men  alligevel 
bliver  de  ikke  viet  i  templet.  Hvor  kan 
det  være? 

KOM  TIL  HJÆLPEFORENINGENS 
MØDER!  Lad  os  studere,  diskutere  og 
hjælpe  hinanden  med  disse  ting! 

For  Hjælpeforeningens  hovedbesty- 
relse. Inger  Rasmussen. 

Arnold  Friberg,  den  store  kunstner, 
som  malede  en  serie  Mormons  Bog- 
billeder, og  som  udførte  det  kunstneri- 
ske arbejde  til  filmen:  »De  ti  bud«, 
kom   ind   på   Primarykontoret   en   dag. 

Han  lagde  mærke  til  noget,  der  kunne 
se  ud  til  at  være  et  flag  på  en  standard 
og  spurgte:  »Hvilket  flag  er  det?«  Sø- 
ster Parmley  forklarede:  »Dette  er  vore 
Primaryfarver«.  »Hvad  er  Deres  Pri- 
maryfarver?« spurgte  Friberg,  idet  han 
løftede  silkestoffet.  Men  før  nogen  kun- 
ne svare,  lo  han  hjerteligt  og  sagde: 
»Jamen,    naturligvis    Primaryfarverne«. 

Enhver  kunstner  ved,  at  rød,  gul  og 
blå  er  de  primære  eller  grundfarverne, 
udfra  hvilke  alle  andre  farver  i  spek- 
tret dannes.  Disse  klare,  strålende  far- 
ver er  synlige  i  enhver  regnbue  og  i 
hvert  prisme  gennem  hvilket  lyset  til- 
bagekastes. Det  er  de  fundamentale  el- 
ler grundlæggende  farver. 

Primary  selv  er,  som  navnet  antyder, 
grundlæggende:  et  fundament  på  hvil- 
ket børnene  kan  bygge.  Primary  læg- 
ger fundamentet  for  et  vidnesbyrd  om 
Jesu  Kristi  evangelium. 

Det,  som  børnene  lærer  medens  de 
er  unge,  genspejles  i  hele  deres  liv. 


Rødt  er  symbolet  på  mod.  I  Primary 
bør  børnene  undervises  så  godt,  at  de 
har  mod  til  at  efterleve  evangeliets 
standarder  hver  dag  i  hele  deres  liv. 

Gul  er  symbolet  på  tjeneste.  I  Pri- 
mary bør  børnene  lære  om  glæden  ved 
at  tjene. De  bør  lære  og  erfare  om  den 
lykke,  der  kommer  til  den,  der  kan 
glemme  sit  eget  jeg  i  tjeneste  for  andre. 

Blåt  er  symbolet  på  sandhed  og  ren- 
hed. Når  børn  virkelig  lærer  om  sand- 
heden i  dens  renhed,  vil  deres  liv  være 
fri  for  synd.  De  vil  være  rene  og  hel- 
lige. 

Som  Primaryfunktionærer  er  hver  af 
os  en  kunstner.  I  har  lejlighed  til  at 
tage  del  i  udfærdigelsen  af  det  vigtigste 
billede  i  hele  verden.  Hvert  barn  i  jeres 
klasse  er  et  kostbart  lærred,  på  hvilket 
I  maler  et  billede.  Måske  fristes  I  til  at 
sige:  »Jeg  er  ingen  kunstner«.  Hold 
ikke  fast  ved  denne  tanke.  Hvis  I  vil 
elske  jeres  arbejde,  tage  tiden  og  gøre 
jer  de  nødvendige  anstrengelser  med 
at  studere  og  forberede  jer  omhygge- 
ligt, så  vil  I  blive  store  kunstnere.  Je- 
res kunstnergerning  kan  frembringe 
strålende  mesterværker,  der  vil  leve  i 
skønhed  for  evigt. 


I  har  Primaryfarverne,  som  reprø- 
senterer  mod,  tjeneste  og  sandhed.  I 
har  evangeliet  til  at  undervise  i.  Lad 
ikke  et  skødesløst  strøg  ødelægge  skøn- 
heden i  noget  billede.  Fremfor  alt,  lad 
den  Store  Mester  lede  jeres  hånd,  me- 
dens I  arbejder. 

(Primary  Script,  Winter  1964 — 65) 

Kære  søskende! 

Nu  nærmer  tiden  sig,  hvor  vi  skal 
begynde  at  tænke  på  vort  forårspro- 
gram,  Primarys  familietime  den  første 
søndag  i  maj.  Det  vil  slet  ikke  være  for 
tidligt  at  komme  sammen  til  et  grens-, 
Primary-  og  funktionærmøde  i  slutnin- 
gen af  februar  for  at  lægge  planer  og 
diskutere  dette  program.  Læs  det  godt 
igennem  inden  mødet  og  tilegn  jer  det 
selv,  så  I  ved,  hvad  det  hele  går  ud  på. 
God  planlægning  er  et  godt  skridt  på 
vejen  til  at  få  et  godt  program. 

Allerede  i  marts  skal  vi  begynde  at 
øve  med  børnene,  hvis  vi  vil  gøre  os 
håb  om  at  opnå  et  godt  resultat.  Denne 
Primary-familietime  kan  komme  til  at 
betyde  en  hel  del  for  vor  Primary,  bå- 
de gennem  forberedelserne  i  samarbej- 
de med  forældrene  og  i  selve  udførel- 
sen. Må  Gud  velsigne  jer  i  dette  arbej- 
de. Primarys  hovedbestyrelse. 


► 
► 
► 
► 


BEMÆRK! 

Meddelelser  og  billeder,  der  ønskes  optaget  i  et  bestemt  nummer  af 
STJERNEN,  skal  fremtidig  indsendes  inden  den  1.  i  den  foregående 
måned,  og  bedes  sendt  direkte  til  STJERNENs  kontor,  ikke  sammen 
med  rapporter  el.  lign.  til  missionskontoret  eller  organisationerne. 

NB.  Indsend  ikke  originalfilm,  men  kun  aftryk,  og  skriv  bag  på  hvert 
enkelt  billede  grenens  navn,  dato  og  hvad  billedet  forestiller. 

Nadververs  for  februar: 

Jesus  sagde:  »/  er  mine  venner,  hvis 
I  gør,  hvad  jeg  byder  jer.«  (Johs.  15: 
14). 

Søndagsskolesang  for  februar: 

»Vær    velkommen,    søndag    morgen« 
(Nr.   88  i   den  blå   sangbog). 


»Vær  velkommen,  søndag  morgen«, 
forfatter:  R.  B.  Baird,  komponist: 
Ebenezer  Beesley. 

Robert  Bell  Baird  var  født  i  Glas- 
gow, Skotland,  i  1855.  Han  kom  til 
Amerika,  bosatte  sig  i  Willard,  Utah, 
omkring  1863.  Ikke  længe  derefter  bo- 
ede Evan  Stephens,  forfatter  og  kom- 
ponist til  mange  andre  sidste  dages 
hellige  sange,  også  i  Willard.  De  to 
unge  mænd  kendte  uden  tvivl  hinanden 
godt,  for  dér  begyndte  Evan  Stephens 
sin  store  karriere  i  musik,  og  broder 
Baird  var  leder  af  Willard  Wards  kor. 
Han  underviste  også  i  musik  i  skolerne 
i  Willard. 

Ebenezer  Beesley  var  født  i  Oxford- 
shire,  England,  i  1840.  Han  emigrerede 
til  Utah  i  1859.  Senere  var  han  leder 
af  Salt  Lake  Tabernakelkoret  i  mere 
end  ni  år. 

Her  har  vi  en  gammeldags  sang  fra 
vore  søndagsskolers  første  dage,  da 
kun  børn  deltog,  og  nadveren  ikke  var 
en  del  af  mødet. 

Teksten  antyder,  at  vi  synger  glad 
til  hinanden,  byder  hinanden  velkom- 
men til  det  bedste  af  alle  steder  søndag 
morgen.  Selv  om  ordene  ikke  henven- 
des direkte  til  vor  Himmelske  Fader, 
kan  vi  ikke  desto  mindre  blive  mindet, 
om,  at  vi  synger  dem  for  Herrens  åsyn, 
i  Hans  hus  og  på  Hans  hellige  dag. 


Salmistens  ord  kan  anvendes  her: 
»Råb  af  fryd  for  Herren,  al  jorden,  tje- 
ner Herren  med  glæde,  kom  for  Hans 
åsyn  med  jubel.«  (Salm.  100:1,2).  »De 
fromme  skal  juble  med  ære,  synge  med 

fryd    «   (Salm.   149:5). 

Til  sanglederen  og  organisten 

Når  man  analyserer  denne  musik, 
kommer  der  nogle  interessante  træk 
frem.  Den  blev  skrevet  "som  en  duet 
for  børn  —  drenge  og  piger  —  medens 
drengestemmerne  endnu  ikke  havde 
forandret  sig.  Den  var  ikke  beregnet 
for  firestemmig  sang,  for  kor,  eller  for 
firestemmig  forsamlings  sang. 

Allerførst,  lad  aldrig  mændene  synge 
altstemmen,  fordi  en  alt,  der  synges  en 
oktav  for  lavt,  er  en  ubehagelig  lyd. 
Den  er  ikke  musikalsk.  Dette  betyder 
derfor,  at  alle  mændene  skal  synge 
enten  melodistemmen  eller  bassen,  og 
denne  sidste  er  temmelig  uinteressant 
og  monoton.  Altstemmen  er  altså  kun 
beregnet  for  damestemmer. 

For  det  andet  ligger  melodien  tem- 
melig højt,  i  virkeligheden  alt  for  højt 
med  vore  nuværende  højtstemte  kla- 
verer og  orgler.  Den  bør  derfor  trans- 
poneres ned  til  C-dur.  Dette  vil  være 
en  vidunderlig  opgave  for  organisterne. 
Resultatet  vil  være  deres  anstrengelse 
værd. 

For   det   tredie,   hvis   De   virkelig   er 


ivrig  efter  at  opnå  denne  »hellige  lyd- 
styrke«, så  lad  alle  mændene  synge 
melodistemmen  sammen  med  sopraner- 
ne. Alle  de  store  komponister  har  for- 
stået og  har  anvendt  dette  princip,  når 
de  skulle  udtrykke  deres  inderste  følel- 
ser. Når  Tschaikowsky  skabte  sine 
stærkeste  værker,  holdt  han  melodien 
»oven  vande«  ved  at  lade  den  »synge« 
af  andenviolinerne,  en  oktav  højere  af 
førsteviolinerne,  og  en  oktav  lavere  af 
celloerne.  Denne  samtidige  melodi  i 
tre  oktaver  skaber  en  vidunderlig  virk- 
ning. I  kompositioner  for  messingorke- 
stre bliver  melodien  ofte  spillet  ikke 
blot  af  klarinetter  og  trompeter  i  so- 
pran-niveau, men  understøttes  også 
af  euphonium  og  endda  lejlighedsvis 
af  trækbasuner,  en  oktav  lavere.  Re- 
sultaterne  er  forbløffende   smukke. 

Idag  viser  det  sig,  at  damerne  over- 
alt foretrækker  at  synge  sagte  og  blidt, 
og  sådanne  milde  stemmer  skaber  ikke 
tilstrækkelig  kraft  til  en  sopranmelodi. 

Hvis  De  derfor  ønsker  at  opnå  vir- 
kelig kraft,  når  denne  sang  synges,  så 
gør  det  i  C-dur  og  lad  alle  synge  me- 
lodistemmen. Lad  orglet  skabe  harmo- 
nien. I  enhed  er  der  styrke  —  og  hvis 
man  ønsker  kraft  i  forsamlingssange, 
opnås  dette  ved  én  stemme  unisont  og 
i  oktaver. 

Alexander  Schreiner. 

Blandt  alle  de  ting,  som  menneskene 
har  lært  hinanden,  er  tobaksrygningen 
en  af  de  ting,  som  er  et  nærmere  stu- 
dium værd. 

Hvem  begyndte  egentlig,  og  hvor 
begyndte  det,  har  vi  nogen  kendskab 
dertil  ud  over,  hvad  vi  kan  læse  i  et 
leksikon,  det  er  der  vist  ingen,  der  ved, 
og  det  kan  vel  også  være  ligemeget  i 
sammenligning  med  de  oplysninger,  vi 
efterhånden  har  erhvervet  os  om  to- 
bakkens indvirkning  på  legemet  i  form 
af  mindre  heldige  egenskaber,  som  kan 
være  meget  skæbnesvangre  for  helbre- 
det, ud  over  det  ene  at  være  et  nydel- 
sesmiddel til  glæde  og  underholdning, 
eller  hvad  man  nu  vil  kalde  det.  Den, 
der  skriver  disse  ord,  har  selv  været 
storryger  og  har  kunnet  se  det  beret- 
tigede i  at  nyde  tobak,  og  har  så  af- 
gjort været  tilhænger  af  det  vægtige 
forsvar,  at  den,  der  ryger  til  måde,  kan 
ikke  have  skade  deraf,  man  ser  jo  folk, 
der  bliver  både  80  og  90  år,  som  har 
røget  hele  livet. 

Det  var,  når  jeg  tænker  tilbage  der- 
på, også  det  eneste,  jeg  kunne  sige  om 
den  ting,  for  hvad  er  der  at  sige  om 
tobaksrygning? 

Kan  man  tale  om  smag,  i  ordets 
egentlige  forstand,  er  tobak  i  afbræn- 
dingsøjeblikket  et  smagsfaktum,  når 
en  cigaret  inhaleres  og  røgen  indåndes 
og  fornemmes  indtrængende  i  lunge- 
vævet? Nu  er  der  vel  nok  nogle,  der 
vil  sige,  ja,  men  røgen  trænger  ikke 
ind  i  lungevævet. 

Lad  os  se  lidt  nærmere  på  dette. 

Vi  vil,  inden  vi  fortsætter,  lige  gøre 
os    klart,    at    tobaksrygning    eller    tyg- 


ning, —  det  er  der  jo  også  nogle  der 
gør,  —  er  ubehagelige  at  begynde  på 
for  den,  der  aldrig  har  prøvet  det  før, 
og  som  følge  heraf  kan  vi  sætte  det 
første  spørgsmålstegn  her,  hvad  ordet 
nydelse  angår.  Dernæst  viser  de  første 
tegn  på,  at  man  er  i  færd  med  at  gøre 
noget,  som  ikke  er  godt  for  legemet, 
sig  ved  kvalme,  opkastning  og  andre 
ubehagsfølelser,  det  kan  kun  bekræfte, 
at  det  er  giftigt. 

Nu  kom  vi  der  til. 

Så  vil  vi  se  på  lungerne.  Enhver, 
der  kender  lidt  til  sit  legeme,  ved,  at 
menneskets  lunger  indeholder  et  svam- 
pet væv,  der  består  af  80  millioner  små 
luftblærer,  lungeblærer  der  ikke  er 
større  end  den  fineste  spids  på  en  sy- 
nål. Luftrøret,  vi  har  siddende  i  hal- 
sen, går  over  i  finere  rør,  som  stadig 
bliver  tyndere  og  tyndere,  lige  til  de 
når  ned  til  de  små  lungeblærer.  Når  vi 
kan  fastholde  billedet  af  et  par  lunger 
på  størrelse  med  et  par  spædbarns- 
bukser  og  tænker  os,  at  dette  lille  styk- 
ke eller  kvantum  indeholder  80  millio- 
ner lungeblærer  på  størrelse  med  det 
fineste  af  en  synålespids,  hvem  kender 
ikke  til,  hvor  lidt  der  skal  til  at  til- 
stoppe en  karburator  til  en  bil,  kan  vi 
så  ikke  tænke  os,  at  i  dette  vældige 
hårfine  system  vil  der  med  tiden,  efter- 
som røgen  fra  tobakken  efterlader  tjæ- 
repartikler og  andre  forbrændingspro- 
dukter, danne  sig  hele  zoner,  der  er  til- 
stoppet, og  som  følge  heraf  ikke  i 
stand  til  at  fungere  efter  hensigten. 

Når  vi  dertil  lægger  vor  viden,  at 
nikotinforgiftning  angriber  nervesyste- 
met, mavens  funktioner,  hjertets  musk- 


ler og  ved  kraftig  dosis  virker  absolut 
dræbende  med  lammelse  af  hjerte  og 
lunger,  og  i  visse  tilfælde  giver  det 
blindhed  i  medgift,  så  vil  den,  der  tør- 
ster efter  at  finde  og  erkende  sandhed, 
være  klar  over,  at  Joseph  Smiths  ord 
til  os  angående  brugen  af  tobaksplan- 
ten er  visdom  og  til  vort  eget  bedste. 

Hvad  smagen  angår,  det  gik  jeg 
uden  om  i  begyndelsen,  jeg  nævnede 
kun  cigaretten,  men  jeg  vil  sige  til  det 
menneske,  der  ryger  cigarer  og  cerut- 
ter,, hold  op  i  et  halvt  år,  til  den  tid 
vil  smagen  være  vendt  tilbage  i  sin  ful- 
de styrke,  den  har  nemlig  været  nedsat 
betydeligt  i  rygeperioden,  og  tænd  så 
en  cigar,  smag  rigtigt  på  den  og  find 
så  ud  af,  om  den  SMAGER  godt.  Vel- 
bekomme. 

Det  var  ganske  enkelte  ting  om  to- 
baksrygning, nyere  tids  forskning  har 
ganske  andre  kendsgerninger  at  hen- 
vise til,  vi  vil  se  på  det  næste  gang 
og  lære  det  at  kende,  så  vi  kan  fortælle 
vore  medmennesker,  at  Visdomsordet 
er  fra  Gud  til  os  for  at  bevare  os  sunde 
og  arbejdskraftige.  K.  E. 

Kære  Søskende,  når  disse  linier  skri- 
ves, kan  der  endnu  ikke  fastlægges  lek- 
tier for  senior-klassen,  da  jeg  endnu 
ikke  har  fået  vores  nye  bog,  og  artikler 
som  denne  er  skrevet  en  måned  forud. 
Så  meddelelser  om  lektiekurser  vil  til- 
gå jer  så  snart  det  overhovedet  er  mu- 
ligt. Begynd  på  bøgerne,  så  vil  vi  si- 
denhen få  det  samlet  til  en  enhed. 

Venlig  hilsen 

Søndagsskolens  Hovedbestyrelse. 


Hvorledes  vi  skal  byde  en  ny  velkommen 


Anden  artikel  i  serien  »Fasthold  et 
velkommen« 
Bemærk:  Denne  lærerlektie  er  en  del  af 
en  serie,  som  henviser  til  Søndagssko- 
lens Konference-emne  for  1964:  »Fast- 
hold et  velkommen«.  Søndagsskolernes 
Generalbestyrelsesmedlemmer  har  be- 
søgt stave  og  missioner  i  1964  for  at 
give  flere  instruktioner  om  dette  emne. 
Alle  distriktsbestyrelser  og  hovedbesty- 
relser opfordres  indtrængende  til  at  op- 
bevare disse  artikler  til  fremtidigt 
brug.  Funktionærer  og  lærere  i  Søn- 
dagsskolen anmodes  om  at  studere  de 
principper,  der  fremsættes  i  disse  lek- 
tier, og  bruge  dem  i  deres  liv.  På  den- 
ne måde  vil  et  vid  tomspændende  »Fast- 
hold et  velkommen«  blive  fremført  i 
alle  Kirkens  søndagsskoler  i  årene  1964 
og  1965. 


Har  du  nogensinde  været  en  nyan- 
kommen? I  vort  flydende  samfund, 
hvor  familier  flytter  fra  by  til  by  eller 
fra  kommune  til  kommune,  er  der  et 
stort  antal  mennesker,  som  befinder 
sig  som  nyankomne  i  en  anden  egn 
med  fremmede  og  mærkelige  skikke. 
Hvis  du  har  været  en  nyankommen, 
ved  du,  at  du  vil  stille  dig  selv  spørgs- 
mål, som  f.  eks.:  »Vil  jeg  blive  accep- 
teret?« »Hvad  slags  folk  er  mine  na- 
boer?« »Hvor  finder  jeg  min  kirke?« 
»Hvor  skal  mine  børn  gå  i  skole?« 
»Hvorledes  er  de  tilgængelige  ting  i 
kommunen,  som  jeg  kan  få  fordele 
af?« 


Hvis  du  er  en  nyankommen  i  en 
kommune,  har  du  ligeledes  stillet  nogle 
spørgsmål,  før  du  ankom.  Du  kender 
svarene  på  nogle  af  ovennævnte 
spørgsmål,  men  hvor  længe  vil  du  bo  i 
byen,  før  du  lærer  din  nærmeste  nabo 
at  kende?  Vil  du  blive  anset  for  at 
være  en  indtrængende  af  dem,  som  al- 
lerede bor  på  din  vej  eller  i  det  hus, 
hvor  din  lejlighed  er?  Hvis  du  nogen- 
sinde har  befundet  dig  i  denne  situa- 
tion, kender  du  nogle  af  de  følelser  af 
ensomhed  og  skuffelse,  som  påvirker 
sindet  hos  folk,  der  befinder  sig  i  nye 
situationer. 

Har  du  følt  den  varme,  som  din  sjæl 

føler,  når  du  flytter  hen  et  nyt  sted, 
og  naboen  ved  siden  af  træffer  dig  i 
gården  og  siger:  »Jeg  er  fru  Jensen, 
jeg  bor  her  ved  siden  af.  Vi  er  så  glade 
for,  at  De  er  blevet  nabo  til  os.  Vi  har 
allerede  hørt  noget  om  dem,  og  vi  vil 
gerne  lære  Dem  nærmere  at  kende«? 

Eller  måske  den  nabo,  som  har  sagt: 
»Jeg  har  lagt  mærke  til,  at  De  er  ny 
her  i  byen,  og  at  De  har  børn.  De  skal 
vel  indskrives  i  skolen.  Må  jeg  hjælpe 
Dem  med  at  fortælle  Dem,  når  bussen 
kører,  og  hvorledes  De  skal  indskrive 
børnene,  og  om  andre  børn  i  samme 
alder  her  i  nabolaget?«  Hvorledes  rea- 
gerer du,  når  en  ny  familie  flytter  ind 
i  dit  nabolag? 

Eller  måske  overværer  du  et  møde  i 
Kirken  for  første  gang  i  en  ny  gren, 
i  nye  omgivelser,  og  det  eneste  kendte 
er  den  ånd,  som  gennemtrænger  en 
hvilkensomhelst  forsamling  i  Jesu  Kri- 
sti Kirke  af  Sidste  Dages  Hellige.  Når 
du  kommer  ind  ad  døren  og  hilser  på 


et  medlem  af  grenspræsidentskabet, 
præsenterer  du  dig  så  og  antyder,  at 
du  er  ny  i  grenen,  eller  at  du  bare  er 
på  besøg  den  dag,  eller  hvorfor  du  el- 
lers kommer? 

Hver  gang  du  hilser  på  en  nyankom- 
men, hilser  du  ham  så  med  et  smil  og 
et  varmt  håndtryk,  som  siger,  selv  om 
det  måske  ikke  er  udtrykt  i  ord:  »Jeg 
er  glad  for  at  se  dig.  Jeg  vil  gerne  væ- 
re ven  med  dig.  Jeg  vil  gerne  lære  dig 
bedre  at  kende.  Mit  liv  vil  blive  beriget 
ved  at  omgås  dig«?  Og  følger  du  så 
denne  varme  op  med  handlinger,  som 
viser,  at  du  mener  det  oprigtigt?  In- 
gen ville  i  sin  egen  familie  stå  op  den 
ene  morgen  og  varmt  sige  godmorgen 
til  familiens  medlemmer,  og  den  næste 
dag  ignorere  dem,  når  de  træffer  hin- 
anden i  deres  daglige  arbejde.  For  at 
vise  vor  oprigtighed  overfor  den  nyan- 
komne, enten  han  er  ny  i  byen,  ny  det 
sted,  hvor  han  arbejder,  nyomvendt  til 
Jesus    Kristi    Kirke,    eller    blot    et    til- 


fældigt bekendtskab,  må  velkomstfølel- 
sen opretholdes  ved  samkvem.  Sam- 
kvem er  altid  noget,  der  går  begge 
veje.  Vi  modtager  som  vi  giver.  Måske 
den  nyankomne  kan  være  et  menneske, 
som  har  boet  i  vort  nabolag  i  nogen 
tid,  men  som  vi  ikke  har  været  i  for- 
bindelse med  tilstrækkeligt  til  at  mod- 
tage velsignelserne  ved  at  omgås  ham. 
Det    er    ikke    urealistisk    for    nogen    af 

os  at  byde  et  menneske  velkomment 
med  varme  følelser  og  et  behageligt 
smil.  De  varme  følelser  er  smittende, 
og  det  er  ikke  vanskeligt  at  fastholde 
et  velkommen,  hvis  vi  får  et  behageligt 
smil  og  et  venligt  håndtryk.  Hvis  du 
har  været  den  nyankomne,  har  denne 
enkle  hilsen  givet  dig  vished  for,  at  alt 
er  godt;  og  efterhånden  som  du  bliver 
en  af  »hjælperne«,  lader  denne  samme 
enkle  hilsen  dig  vide,  at  alt  stadig  er 
godt. 


Gensidig  Uddannelses  Forening 


At  ære  kvindestaiifleii 


Moder  kær 

hos  mig  vær, 

vogt  mig,  når  jeg  sover, 

du  vil  ej  forlade  mig, 

jeg  kan  stole  trygt  på  dig. 


Moder  sød! 

Som  en  glød 

brænder  nu  min  pande.  — 

Dunkelt  svæver  alt  omkring, 

snart  jeg  ser  slet  ingenting. 


Hør  en  køn 

lille  bøn 

moder,  jeg  vil  bede: 

»Gid  vor  Herre  sød  og  rar 

vil  velsigne  dig  og  far«. 


Stille  —  tys  — 

bløde  kys 

falder  på  mit  øje.  — 

Englen  favner  blidt  min  sjæl, 

fader,  moder  —  nu  farvel. 


Den  sang,  som  lige  er  blevet  sunget, 
giver  bl.  a.  udtryk  for  noget  af  det 
største  i  en  kvindes  liv,  det  at  hun  er 
mor,  og  at  et  lille  barn  søger  til  hende 
for  at  få  tryghed  og  beskyttelse. 

Der  er  ikke  noget  mærkeligt  i,  at  en 
mor  føler  sig  lykkelig,  når  hun  holder 
den   førstefødte   i   sine   arme,   men   det 


er  en  kendsgerning,  at  ethvert  menne- 
ske, han  være  nok  så  forhærdet,  på  et 
eller  andet  tidspunkt  i  sit  liv  har  følt 
det  som  et  under,  at  et  nyt  lille  menne- 
ske så  dagens  lys. 

For  de  fleste  er  det  måske  blot  en 
vag  og  ubestemt  lykkefølelse,  for  andre 
er  det  en  klar  erkendelse  af,  at  de  her 


står  overfor  et  af  tilværelsens  kerne- 
punkter. De  tre  fakta:  fødsel,  liv,  død 
og  de  tre  spørgsmål,  som  uundgåeligt 
melder  sig  i  forbindelse  hermed:  hvor- 
fra, hvorfor,  hvorhen  —  stiller  krav  til 
alle  menneskers  tankevirksomhed.  Dis- 
se spørgsmål  er  svære  at  besvare  for 
alle    andre    end    Sidste    Dages    Hellige, 

men  vi,  som  har  fået  lov  at  forstå  sam- 
menhængen mellem  vor  åndelige  for- 
udtilværelse,  vort  liv  her  på  jorden  og 
vor  tilværelse  efter  døden,  vi  burde 
være  ydmyge  og  taknemmelige  over,  at 
vi  til  fulde  forstår  mandens  og  kvin- 
dens særlige  mission  her  på  jorden.  Vi 
ærer  vor  mand,  far  eller  bror,  som  bæ- 
rer præstedømmet,  myndigheden  fra 
Gud  til  at  handle  i  hans  navn,  mens  vi 
er  i  denne  prøvestand.  Lad  os  da  i  lige 
så  høj  grad  ære  vor  hustru,  mor  eller 
søster,  som  giver  liv  til  de  endnu  ufød- 
te ånder,  så  de  kan  få  lejlighed  til  al 
opleve  dette  livs  prøvelser. 

Hvad  vil  det  da  sige  at  ære  kvinde- 
standen? Ja,  det  betyder  ikke  blot,  at 
vi  ærer  og  ser  op  til  vor  hustru,  vor 
mor,  vor  søster  —  for  os,  som  selv  til- 


hører kvindestanden,  gælder  det  om, 
at  vi  i  al  vor  adfærd  gør  vor  stand 
ære. 

Og  hvorledes  bærer  vi  os  da  ad  der- 
med? —  Der  er  mange  svar  hepå,  men 
det,  som  er  nødvendigt,  kan  sammen- 
fattes i  2  svar:  ved  at  holde  os  legem- 
ligt og  moralsk  rene,  og  ved  at  udvikle 
og  opbygge  vor  karakter. 

Dersom  vi  bevarer  vor  legemlige  og 
moralske  renhed,  således  at  vi  kan  gå 
rene  ind  i  ægtekabet,  da  har  vi  på  den 
eneste  rette  måde  forberedt  os  til  vor 
opgave,  at  måtte  føde  et  lille  nyt  men- 
neskebarn til  verden.  Og  ved  at  udvikle 
og  opbygge  vor  karakter  er  vi  blevet 
i  stand  til  at  opdrage  og  værne  om 
dette  barn  på  rette  måde,  og  vi  vil  des- 
uden   være    i    stand    til    at    blive    den 


støtte  og  hjælp,  som  vor  ægtefælle 
trænger  til  i  sine  bestræbelser  for  at 
holde  sit  præstedømme  i  ære  og  leve 
op  til  dets  krav. 

Det  er  vigtigt,  at  alle  unge  piger  for- 
står, at  det  er  nu,  medens  de  er  unge, 
at  de  virkelig  for  alvor  skal  forsøge 
at  holde  sig  på  den  rette  vej  og  at 
danne  deres  karakter  —  jo  ældre,  man 
bliver,  des  sværere  er  det  at  lave  om 
på  sig  selv,  des  større  arbejde  kræ- 
ver det. 

Ja,  vi  unge  piger  må  forstå,  at  vi 
skal  ære  kvindestanden,  vi  må  lære  at 
føle  det  store  ansvar,  som  hviler  på 
os,  vort  ansvar  overfor  Gud,  overfor 
den  mand,  vi  skal  ægte,  og  overfor 
vore   fremtidige   børn. 


Guld  og  grønt  bal  i  København  distrikt 


Lørdag  den  21.  november  afholdt 
København  Distrikts  G.U.F.  Guld  og 
Grønt  Bal  i  Søpavillonen  i  København. 

Kl.  19  begyndte  man  med  bøn  ved 
præsidenten  for  G.U.F.s  Hovedbestyrel- 
se, Knud  Hentzen,  og  startede  så  med 
en  festlig  polonaise  som  optakt  til  bal- 
let. 

Og  så  dansede  man,  afbrudt  af  for- 
skellig underholdning:  først  kom  trioen 
Jonna,  Dorrit  og  Pia,  som  sang  to  san- 


ge, akkompagneret  af  ældste  Roger  Sø- 
rensen, som  derefter  spillede  solo  og 
senere  akkompagnerede  Helmuth  Jo- 
hansens sang.  Så  dansede  vi  videre,  bl. 
a.    Booggie    Wooggie,    hvorefter    Sonja 

Kristoffersen  og  Winnie  Hall  sang  for 
os,  efterfulgt  af  trioen  Jens  Kristoffer- 
sen, Palle  Hatting  og  Poul  Petersen. 
Også  Hallbjørg  og  Palle  Hatting  sang 
for  os,  og  sidste  nummer  på  program- 


met var  Lissi  Petersen  fra  Amager, 
som  sang  to  sange. 

I  aftenens  løb  var  der  anledning  til 
at  købe  smørrebrød,  pølser,  desserter 
og  sodavand,  tilberedt  og  serveret  af 
søde    søstre   fra    Hjælpeforeningen. 

Stemningen  var  høj,  og  alle  morede 
sig  og  tilbragte  en  festlig  tid  sammen. 

Ballet  sluttede  ca.  kl.  23  med  bøn  ved 
kvorumpræsident  Flemming  Hall. 

Tilstede  var  119.  //.//.//. 

Ovenstående  billede  viser  en  del  af  addsternes  kvorum 
i  Københavns  distrikt.  Billedet  blev  taget  ved  et  kvorums- 
møde,  afholdt  d.  7.  dec.  1964  i  kirken  på  Priorvej. 

På  forreste  række  ses  fra  højre  følgende:  2.  rådgiver 
i  kvorummet,  broder  Per  Meilsøe,  1.  rådgiver,  broder  Erik 
Andersen,  kvorumspræsident,  broder  Flemming  Hall,  råd- 


giver i  missionspræsidentskabet,  broder  T.  Asmussen,  mis- 
sionspræsident  R.  Earl  Sorenson,  distriktspræsident,  bro- 
der Orla  Rasmussen,  1.  rådgiver,  broder  Hans  Billeskov 
Jansen. 

I   bageste   række,   nr.    2   fra   venstre,    ses   ældste   Martin 
Dietz,  supervisor  for  kirkebyggeriet  i  København. 


Ældsternes  kvorum  i  Københavns  distrikt  består  af 
124  ældster.  Heraf  er  de  92  aktive  =  74,2%,  7  delvis  ak- 
tive og  25  uaktive. 

69  ældster  har  været  i  templet,  heraf  er  de  61  beseglet 
for  tid  og  evighed. 

Til  hjemmelærere  er  der  kaldet  ca.  48  ældster. 

82  af  de  aktive  ældster  er  kaldet  til  en  eller  flere  stil- 
linger. 


De  10  resterende  aktive  ældster  er  på  grund  af  sygdom, 
uddannelse,  militærtjeneste  eller  alder  uden  mulighed  for 
at  have  en  stilling. 

Som  fuldtidsmissionærer  er  der  for  tiden  kaldet  3 
ældster. 

På  Grønland  befinder  der  sig  i  øjeblikket  1  ældste,  som 
betaler  tiende  og  andre  fonds  til  Centrum  gren. 

Ældsterne  er  fordelt  over  8  grene. 

TEJUPELREJSERNE  I  1965 


I  lighed  med  sidste  år  vil  der  i  1965  blive  arrangeret  to 
tempelrejser  for  danske  søskende. 

Vi  har  fra  Templet  i  Schweiz  fået  stillet  følgende  tider 
til  rådighed: 

12.  til  15.  juli  (begge  dage  indbefattet) 

30.  august  til  2.  september   (begge  dage  indbefattet). 

De  nævnte  datoer  omfatter  selve  de  dage,  hvor  vi  går 
igennem  Templet.  Hertil  må  så  regnes  den  tid,  det  tager 
at  rejse  til  og  fra  Schweiz.  Turen  i  juli  vil  fortrinsvis 
være  beregnet  for  familier  med  skolesøgende  børn,  men 
andre  søskende  er  naturligvis  velkomme  til  også  at  deltage. 

Søskende,  som  rejser  til  Templet  for  at  blive  beseglet 
til  en  afdød  ægtefælle  eller  til  afdøde  forældre,  må  snarest 
muligt  indsende  familieskemaer,  hvor  de  står  som  hen- 
holdsvis mand  eller  hustru  til  den  afdøde  ægtefælle,  eller 
som  barn  til  deres  afdøde  forældre,  da  disse  skemaer 
først  skal  sendes  til  behandling  i  Amerika,  før  arbejdet 
kan  udføres  i  Templet.  Husk,  at  der  på  ethvert  familie- 
skema   skal    opføres    mand,    hustru    og    samtlige    børn    i 


ægteskabet,  uanset  om  de  er  levende  eller  døde,  og  uanset 
om  de  rejser  med  til  Templet  eller  ej.  Skemaerne  indsen- 
des til  Genealogisk  Forenings  Hovedbestyrelse.  Dalgas 
Boulevard  164,  København  F. 

For  at  kunne  gå  igennem  Templet  skal  man,  foruden 
at  være  værdig  til  en  personlig  tempelanbefaling,  opfylde 
følgende  betingelser: 

Man  skal  have  været  medlem  af  Kirken  mindst  1  år. 
De  mandlige  medlemmer  skal  være  ældster. 

Kvinder,  hvis  mænd  er  medlemmer  af  Kirken,  men  ikke 
er  værdige  eller  ikke  ønsker  at  rejse  til  Templet,  skal  have 
skriftlig  tilladelse  fra  deres  mænd. 

Kvinder,  hvis  mænd  ikke  er  medlemmer  af  Kirken,  kan 
ikke  gå  igennem  Templet. 

Ugifte  kvinder  kan  ikke  gå  igennem  Templet,  før  de  er 
fyldt  27  år. 

Børn  over  8  år  skal  have  deres  egen  tempelanbefaling 
og  skal  være  døbt  i  Kirken. 


KREDSLÆRERINDERNES 


Audsåaå 


»Og  de  skal  også  lære  deres  børn  at 
bede  og  at  vandre  retskaffent  for  Her- 
ren.« (L.  og  P.  68:28). 
Formål:  At  understrege  det  grundprin- 
cip, at  børn,  som  er  opdraget  i  retfær- 
dighed, er  en  af  livets  største  velsig- 
nelser. 

Cornelia,  datter  af  den  berømte  ro- 
merske leder  Africanus,  som  levede  i 
det  2.  århundrede  f.  Kr.,  var  berømt  for 
sin  store  skønhed,  sin  rigdom  og  sine 
kostbare  juveler.  Ved  en  bestemt  an- 
ledning, da  nogle  fornemme  gæster 
kom  til  hendes  hus,  blev  der  spurgt, 
om  de  måtte  have  lov  til  at  se  nogle 
af  hendes  mest  værdifulde  juveler.  Hun 
undskyldte  sig  et  øjeblik  og  vendte  så 
tilbage  med  sine  to  små  sønner,  idet 
hun  sagde:  »Disse  er  mine  dyrebareste 
juveler«. 

Cornelia  opdrog  disse  sønner  sågodl, 
at  de  begge  blev  respekterede  ledere 
i  deres  land.  Da  der  blev  rejst  et  monu- 
ment for  Cajus  Gracchus,  en  af  hendes 
fornemme  sønner,  blev  han  spurgt, 
hvilken  inskription  der  skulle  graveres 
på  statuen  til  oplysning  for  fremtidige 
slægter.  Han  svarede:  »Skriv  ganske 
enkelt:   'Cracchus,   søn  af  Cornelia'.« 

Den  gave  at  få  børn  er  uden  tvivl 
den  rigeste  velsignelse  og  samtidig  det 


største  ansvar  for  de  forældre,  der  får 

dem.   Fra  Adams   tid  og  fremefter  har 

vor    himmelske    Fader    mindet    os    om 

denne  store  velsignelse  og  vort  ansvar 

og  har  gentagne  gange  formanet  os  til 

at  lære  disse  børn  »at  bede  og  at  van- 
dre retskaffent  for  Herren«.  Til  Adam 
sagde  Herren:  »Derfor  giver  jeg  dig  en 
befaling,  at  I  skulle  frit  lære  jeres 
børn  disse  ting.«  (Moses  6:58). 

Selv  om  det  at  lære  vore  børn  at 
»bede  og  at  vandre  retskaffent  for  Her- 
ren« altid  har  været  af  stor  vigtighed, 
har  det  aldrig  været  mere  presserende 
end  det  er  idag.  Vi  lever  i  en  kompli- 
ceret verden,  der  udvikler  sig  med  ri- 
vende fart,  under  et  pres,  der.  går  i  ret- 
ning af  at  skille  forældre  og  børn  og 
opmuntre  børnene  til  at  gå  bort  fra 
retfærdige  principper.  Satan  har  aldrig 
arbejdet  hårdere  end  nu  for  at  tage  os 
til  fange  og  gøre  os  til  slaver.  Med  for- 
dærvende lokkemidler  og  annoncer  ar- 
bejder han   »over«   på  vor  ungdom. 

Salomon  sagde:  »Væn  drengen  til 
den  vej,  han  skal  følge,  da  viger  han 
ikke  derfra,  selv  gammel.«  (Ordsprog 
22:6).  Hvis  et  barn  bliver  oplært  til 
retfærdighed  fra  fødslen,  vil  han  uden 
tvivl  som   dette   skriftsted   siger,   højst 


sandsynligt    altid    blive    en    retfærdig 
hedens  efterfølger. 

Når  vi  underviser  vore  børn,  bør  vi 
huske,  at  de  lærer  bedst  fra  eksemplet 
og  erfaringen.  Det  eksempel,  vi  sætter 
for  dem,  er  uden  tvivl  en  af  de  stærke- 
ste drivkræfter  til  handling  hos  dem. 
Hvis  vi  forventer,  at  vore  børn  skal 
vandre  retskaffent,  må  vi  være  eksem- 
pel for  dem  på  retskaffenhed  og  ret- 
færdig livsførelse.  En  fader  passerede 
med  sin  lille  søn  en  ujævn  vej  en 
stormfuld  dag.  »Se,  Far,«  sagde  den 
lille,  »jeg  har  gået  i  dine  fodspor  hele 
vejen«. 

Erfaringen  er  også  en  fremragende 
og  effektiv  lærer.  Hvis  vi  ønsker,  at 
bøn  skal  være  en  fundamental  del  af 
vore  børns  liv,  bør  vi  regelmæssigt  give 
dem  anledning  til  at  bede,  medens  de 
vokser  op.  Vi  bør  regelmæssigt  knæle 
med  dem  morgen  og  aften,  således  at 
bønnen  vil  blive  en  del  af  selve  deres 
liv.  Lad  os  stadig  give  vore  børn  mu- 
lighed for  at  udtrykke  deres  tak  for 
maden  og  for  at  velsigne  den.  Men  lad 
os  for  alt  i  verden  regelmæssigt  knæle 
med  vore  børn  i  familiebøn.  Hvis  vi  er 
kloge  forældre,  vil  vi  gennem  eksempel 
og  erfaring  lære  vore  børn  at  have  tro 
på  vor  himmelske  Fader  og  hele  tiden 

rådføre  sig  med  Ham  i  alle  deres  håb, 

ønsker  og  problemer. 

Kærlighed  er  en  fundamental  del  af 

retfærdig  undervisning.  Den  kærlighed, 

hensynsfuldhed,  forståelse  og  interesse 

vi  stadig  viser  vore  børn,  vil  gøre  me- 
get  til  at  hjælpe   dem   med   at   opstille 


en  retfærdig  grundvold,  hvorpå-  de  kan 

bygge  deres  liv.  Som  et  grundprincip  i 

oplæring  til  retskaffenhed  bør  vi  også 

lære   vore   børn   at   blive   gode   borgere 

og  elske  deres  medmennesker. 

Ingen  anstrengelse  eller  handling,  vi 
udforer    i    hele   vort   liv,   vil   bringe   os 


så  store  renter,  som  det  at  oplære  vore 
børn  til  retskaffenhed.  Salomon  skrev: 
»Den  retfærdiges  fader  jubler;  har  man 
avlet  en  vismand,  glædes  man'  ved 
ham.«  (Ordspr.  23:24).  Det  er  sandt,  at 
en  af  de  største  glæder  i  livet  er  at  se 
vore  børn  vandre  retskaffent  for  Her- 
ren. 


FØDSELSDAGE: 

Vi  siger  i  denne  måned  til  lykke  til 
følgende  søskende: 
Amager: 

Nicoline  Elisabeth   Lauridsen,   75   år 
den  5.  februar. 

Else  Marie  Eleonora  Andersen,  70  år 
den  8.  februar. 

Kathinka  Andersen,   Keplersgade   11, 
75  år  den  13.  februar. 
København  Centrum  Gren: 

Wilhelm  Nielsen,  Ragnagade  6,  70  år 
den  13.  februar. 
Randers: 

Dorthea     Kirstine    Jonassen,    85     år 
den  21.  februar. 
København  Nordre  Gren: 

Dagmar  Elisabeth  Poulsen,  65  år  den 

21.  februar. 

Alfred    Morling,    Høegsmindevej    28, 
65  år  den  22.  februar. 
Aalborg: 

Petrea   Hansine    Gulstad,   85    år    den 

22.  februar. 


VELSIGNELSER: 
Central-Sjælland: 

23.    august:    Bent    Colvig-Jensens    øg 
Tove     Jeppesen      Colvig-Jensens      søn, 
Jens     C  olvig- Jensen,    velsignet    af    sin 
fader. 
Kolding: 

John    Leach    Jørgensens    og    Astrid 
Ravn    Nielsen    Jørgensens    søn,    Benny 
Robert  Jørgensen,  velsignet  af  sin  fa- 
der. 
Holstebro: 

15.  november:  Svend  Erik  Gade  Kri- 
stensens og  Gurli  Elise  Gjennerskov 
Jensen  Kristensens  søn,  Michael  Gade 
Kristensen,  velsignet  af  ældste  John 
Olson. 
Odense: 

6.  december:  Jørgen  Kaj  Jørgensens 
og  Karen  Marie  Hansen  Jørgensens 
datter,  Connie  Vibeke  Jyrgensen,  vel- 
signet af  ældste  Brigham  S.  Ostergaard. 


Bryllup   i   Amerika: 

Tidligere  missionær  i  den  danske 
mission,  Jørgen  Olesen,  viedes  den  23. 
oktober  1964  i  New  York  til  Lillian 
Smith,  tipoldebarn  af  Joseph  Smiths 
broder,  Hyrum  Smith.  Ved  vielsen  var 
broder  Benny  Linden,  tidligere  Køben- 
havn, forlover.  Den  28.  oktober  blev 
parret  Viet  for  tid  og  evighed  i  Salt 
Lake  Templet.  Stjernen  ønsker  hjerte- 
lig til  lykke! 


Bryllup  i   Amerika: 

Tidligere  missionær  i  den  danske 
mission,  Jorgen  Jarrett  Boger,  viedes 
den  18.  december  i  Salt  Lake  Templet 
til  Rebecca  Turner.  Stjernen  ønsker 
hjertelig  til  lykke! 


Hilsen  fra  Amerika: 

Tidligere  missionær  i  den  danske 
mission,  Louis  A.  Kirbg,  sender  fra 
sit  hjem  i  Hyde  Park,  Utah,  de  bedste 
nytårshilsener  til  alle  dem,  han  kender 
i  Danmark. 


DØDSFALD: 

København   Nordre   Gren: 

Den  26.  november  døde  søster  Anna 
Kristine  Christensen  Thomsen,  70  år 
gammel,  og  blev  begravet  fra  kirken, 
Priorvej,  den  2.  december.  Æret  være 
søster  Thomsens  minde! 

Søster  Thomsens  mand  har  bedt  os 
bringe  følgende  tak: 

Jeg  vil  gerne  sige  tak  til  Kirken  og 
dens  medlemmer  for  den  venlighed  og 
omsorg,  der  blev  vist  os  under  min 
hustrus  sygdom,  samt  for  den  smukke 
begravelse.  Marius  Thomsen. 

København  Søndre  Gren: 

Den  1.  december  døde  broder  Adolf 
Ove  Rud,  78  år  gammel,  og  blev  be- 
gravet fra  kirken,  Priorvej,  den  7.  de- 
cember. Æret  være  broder  Ruds  minde! 
Aalborg: 

Den  15.  december  døde  broder  Chri- 
stian Herman  Tranholm,  76  år  gammel. 
Æret  være  broder  Tranholms  minde! 
Holstebro: 

Den  12.  november  døde  broder  Vig- 
go Nielsen  Bundgaard,  56  år  gammel. 
Æret  være  broder  Bundgaards  minde! 
Aarhus: 

Den  26.  november  døde  søster  Erna 
Sørine  Jensen  Jørgensen,  64  år  gam- 
mel. Æret  være  søster  Jørgensens 
minde! 


Dødsfald  i  Amerika: 

Broder  Hjalmar  A.  Nilsson,  som  var 
født  i  Danmark,  men  i  mange  år  har 
været  bosat  i  Salt  Lake  City,  er  afgået 
ved  døden  i  Arizona  under  et  besøg 
hos  sin  broder,  på  vej  tilbage  til  Salt 
Lake  City,  efter  et  besøg  hos  sin  søn 
i  California.  Broder  Nilsson  virkede  i 
årene  1957 — 59  som  ekstraordinær  mis- 
sionær i  Danmark.  Æret  være  broder 
Nilssons  minde! 

Broder  Anton  Tønnesen,  tidligere 
Brønderslev,  nu  Salt  Lake  City,  Utah, 
er  afgået  ved  døden  under  et  besøg  i 
California  hos  broder  og  søster  Gustav 
og  Inge  Olsen.  Broder  Tønnesen  blev 
begravet  den  7.  januar.  Æret  være  bro- 
der Tønnesens  minde! 

Ingeborg  Hansen  in  memoriam 


Døden  har  atter  ramt  en  kendt  og  agtet  dansker  i  Utah. 
Søster  Ingeborg  Hansen  afgik  ved  døden  den  29.  decem- 
ber 1964  i  hjemmet  hos  sin  søn  og  svigerdatter,  Benny 
og  Jenny  Hansen  i  Bountiful.  Søster  Hansen  var  i  mange 
år  et  meget  trofast  medlem  af  København  Gren,  hvor  hen- 
des mand,  Jens  P.  Hansen,  i  flere  år  virkede  som  grens- 
præsident. 

Begravelsen  fandt  sted  nytårsaftensdag  og  formede  sig 
som  en  smuk  hyldest  til  den  afdødes  minde.  Larkins  be- 
gravelseskapel var  næsten  fyldt  til  sidste  plads,  og  blandt 
de  mange,  der  kom  for  at  vise  søster  Hansen  den  sidste 
ære,  var  mange  danske,  som  gennem  årene  havde  lært 
at  sætte  pris  på  den  afdøde.  Broder  Julius  Andersen,  præ- 
sident for  Den  danske  Gren  i  Salt  Lake  City  og  en  nær 
ven  af  familien,  talte  smukt  om  søster  Hansens  livsger- 
ning.  Den  anden  taler  var  biskop  Orson  B.  West. 

Et    smukt    træk    ved    højtideligheden    var    broder    Peter 


Olsens  skønne  foredrag  af  »Skal  vi  mødes  hist  ved  flo- 
den?«, den  samme  sang,  der  blev  sunget  ved  søster  Han- 
sens mands  begravelse  i  København  den  8.  marts  1945  af 
søster  Valborg  Jørgensen.  Ganske  naturligt  mindedes 
mange  af  de  tilstedeværende  denne  dag  for  snart  tyve  år 
siden. 

Søster  Hansen  var  en  oprigtig  og  ærlig  sidste  dages 
hellig,  en  trofast  hustru  og  en  opofrende  moder,  som  vil 
blive  savnet  af  børn  og  børnebørn.  De  efterlevende  børn 
og  svigerbørn  er  alle  trofaste  medlemmer  af  Kirken. 

En  af  de  store  begivenheder  i  søster  Hansens  liv  var 
den  dag,  da  hun  fik  lov  til  at  gå  gennem  Herrens  tempel, 
hvor  hun  blev  beseglet  til  sin  mand  og  sine  børn.  Vi  vil 
savne  afdødes  dejlige  smil,  milde  væsen  og  blide  syn  på 
livet.  Vi  takker  søster  Hansen  for  mange  dejlige  minder 
og  lyser  fred  over  hendes  minde. 

Orson  B.  West. 


Dåb: 

København  Søndre  Gren:  5.  dec.: 

Ceta   Birthe  Hass  Hansen 

Ruth   Christensen 

Chresten  Christensen 

19.  december: 

Kaj  Paul  Aksel  Nielsen 

Else  Gudrun  Lydia  Nielsen 

Bodil   Ellen   Nielsen 

Susanne  Gyde  Nielsen 

Aarhus:   12.  december: 

Søren    Erichsen 

Odense:   12.  december: 

Knud   Erik  Grill   Hansen 

Randers:    12.  december: 

Per  Nielsen   Hvid 

Rønne:   13.  december: 

Hugo  Niels  Hansen 

26.  december: 

Hilma   Inger  Marie   Hørring   Olsen 


Døb;  af: 

Broder  Keld  Neuman  Johansen 

Ældste  Harold  Shaw 

Ældste  Don   Hansen 

Ældste  Grant   Gundestrup 

Ældste  Chester   Allen 

Ældste  Grant  Gundestrup 

Ældste  Chester   Allen 

Ældste  Willy  Gerlach 

Ældste  R.  Bruce  Nielsen 

Ældste  Roger  K.   Larsen 

Ældste  Dennis  Kjeldsen 

Ældste  Ronald   Lund 


Håndspålæggelse  ved: 

Broder  Vagn  Røder 
Ældste  Nile  Schow 
Ældste  Nile  Schow 

Ældste  Chester   Allen 
Broder  Svend  Aage  Sønderby 
Ældste   Richard   Poulsen 
Ældste  Chester  Allen 

Ældste   Roger  K.  Larsen 

Ældsle  David   Flinders 

Ældsle  Willy  Gerlach 

Ældste   Dennis   E.   Siowell 

Ældste   Dennis   E.   Stowell 


Ordinationer:  I  il: 

København  Centrum  Gren:   15.  nov.: 

Lars   Rafn    Pedersen  Diakon 

29.  november: 

Knud    Helmuth   Johansen  Lærer 

6.  december: 

Arne  Lilholdt  Rytz  Diakon 

Nordsjælland  Gren:  8.  september: 

Arne   Johannes  Jakobsen  Diakon 

Fredericia:  2.  august: 

Pauel   Herman   Nielsen  Lærer 

9.  august: 

Jan   Klausen  Diakon 

Nyborg:  13.  december: 

Steffen  Skov  Lærer 


Ordinere?   af: 

Broder   Knud   Hentzen 
Broder  Bent  G.  Lindhardt 
Broder  Bent  G.  Lindhardt 
Broder  Ragnar  H.  Brun 
Broder   Niels   Holger   Klausen 
Broder  Niels   Holger   Klausen 
Ældste  Bruce  Nielsen 


Missionærforflyttelser: 

1 1 .  december: 
Harold  G.  Wilsted 

Richard  Jensen 
M.  Wade  Olsen 
Ronald  Lund 
Randy   Murdock 
Leslie  T.   Hintze 
Ralph  Dent 
Lynn  Larsen 
Paul   Van  Alfen 
Charles  S,   Petersen 
Kenneth   Sorensen 


Fra: 

Zoneleder   i 

zone  II 

Roskilde 

Birkerød 

København 

Helsingør 

København 

Aalborg 

Fredericia 

Horsens 

Amager 

Næstved 


Til: 

Ass.  til  missions- 
præsidenten 
Herlev 
Roskilde 
Birkerød 
Amager 
Næstved 
Helsingør 
København 
Fredericia 
København 
Missionskont. 


8.  januar: 
John   Hansen 
Henning   Sørensen 
Cliff  Forslund 
Stephen   Thomson 
John   DeMille 
Frank   Olsen 
Richard   Poulsen 
Donald  Gundersen 
Clyde  Summers 
Glen  G.  Simmons 

John  Lever 


Randers 

Herning 

Vejle  ' 

Horsens 

Indre  By   Kbh 

Missionskont. 

Esbjerg 

København 

Svendborg 

Kolding 

København 


Aalborg 
Vejle 
Herning 
Randers 
Glostrup 
Indre  By   Kbh. 
Kolding 
Esbjerg 
København 
Ass.  til  missions- 
præsidenten 
Horsens 

Ny  assistent  til  missionspræsidenten 

Den  11.  december  er  ældste  Ha- 
rold George  Wilsted  blevet  kaldet 
som  assistent  til  missionspræsident 
R.  Earl  Sorenson. 

Ældste  Wilsted  er  født  den  19. 
marts  1943  som  søn  af  Dean  og 
Gertrude  Wilsted,  Indianapolis,  In- 
diana. Han  kom  til  Danmark  den 
2.  oktober  1962  og  har  arbejdet  i 
København  Indre  By,  Haderslev,  Fredensborg,  Lyngby, 
Holbæk,  Randers,  Kolding  og  Herlev,  indtil  han  blev  kal- 
det til  sit  nuværende  kald. 

Ny  missionssekretær 

Den  22.  januar  er  ældste  Ken- 
neth Ray  Sorenson  blevet  kaldet 
som  missionssekretær  i  den  dan- 
ske mission. 

Ældste  Sorenson  er  født  den  11. 
februar  1944  som  søn  af  Ferril  og 
Florence  Sorenson,  American  Fork, 
Utah.  Han  kom  til  Danmark  den  2. 
juli  1963  og  har  arbejdet  i  Gentof- 
te, Lyngby,  Hjørring,  Nykøbing  F.  og  Næstved,  indtil  han 
blev  kaldet  til  sit  nuværende  kald. 


Ny  assistent  til  missionspræsidenten: 

Den  8.  januar  er  ældste  Glen 
Simmons  blevet  kaldet  som  assi- 
stent til  missionspræsident  R.  Earl 
Sorenson. 

Ældste  Simmons  er  født  den  5. 
december  1941  som  søn  af  David 
E.  og  Isabelle  Simmons,  Helena, 
Montana.  Han  kom  til  Danmark 
den  15.  januar  1963  og  har  arbejdet 

på  Bispebjerg,  i  Roskilde,  Vejle,  Esbjerg  og  Kolding,  ind- 
til han  blev  kaldet  til  nuværende  kald. 


■ . .  .■ :  ■.:■  ■ .:-  y         ■      ■■   ■     '        :.   . 


Ny  statistik-sekretær 

Den    22.    januar    er    ældste    Brent  mm 
II.  Nay  blevet  kaldet  som  statistik- 
sekretær  i   den   danske   mission. 

Ældste  Nay  er  født  den  10.  ok- 
tober 1943  som  søn  af  Hyrum  og 
Donnay  Nay,  Bountiful,  Utah.  Han 
kom  til  Danmark  den  17.  september 
1963  og  har  arbejdet  i  Nykøbing  F. 
og  Valby,  indtil  han  blev  kaldet  til 
sil  nuværende  kald. 

Vi  beder  Gud  velsigne  de  fire  ældster  i  de  ansvarsfulde 
kald,  der  nu  er  pålagt  dem. 


Missionærankomster: 

Den  4.  januar  er  Freddie  Dennis  Christensen  fra  Køben- 
havn blevet  kaldet  som  missionær  og  beskikket  til  at  ar- 
bejde i  Svendborg. 

Med  S.A.S.  via  New  York  er  følgende  missionærer  den 
20.  januar  ankommet  til  den  danske  mission: 

Flemming  Fano  fra  Salt  Lake  City,  Utah,  beskikket  til 
at  arbejde  i  København. 

Rex  Lewis  Pitcher  fra  Cornish,  Utah,  beskikket  til  at 
arbejde   i   København. 

Edward  Merle  Johnson  fra  Artesia,  California,  beskikket 
til  at  arbejde  i  Aalborg. 

John  Earl  Lowe  fra  Ogden,  Utah,  beskikket  til  at  ar- 
bejde i  Esbjerg. 

Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

4.  januar:  Lynn  Larsen  fra  St.  George,  Utah,  efter  sidst 
at  have  arbejdet  i  Aalborg. 

8.  januar:  James  L.  Jackson  fra  Moroni,  Utah,  efter 
sidst  at  have  arbejdet  som  assistent  til  missionspræsident 
R.  Earl  Sorenson. 

15.  januar:  Brigham  S.  og  Danna  E.  Ostergaard  fra  Pa- 
sadena, California,  efter  sidst  at  have  arbejdet  i  Odense. 

15.  januar:  Georgia  Jean  Elmer  fra  Ogden,  Utah,  efter 
sidst  at  have  arbejdet  i  Aalborg. 

15.  januar:  Marilyn  Moore  fra  Coalville,  Utah,  efter 
sidst  at  have  arbejdet  som  sekretær  for  missionspræsident 
R.  Earl  Sorenson. 


x       .**• 

Freddie  D.  Christensen 


Flemming  Fano 


Rex  L.  Pitcher 


Edward  M.  Johnson 

John  E.  Lowe 

Lynn  Larsen 


James  L.  Jackson  Brigham  S.  Ostergaard      Danna   E.    Ostergaard         Georgia  Jean  Elmer  Marilyn  Moore 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

JjajGEN^ENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 

Ny   eller    brugt    folkevogn?    Så    snak  med    Mogens, 
tel.  (01)    HE   3280,  og  vær  sikker  på  et  godt   køb 
altid  med  garanti. 

EFTERLYSNING 

Vi    efterlyser    nogle    abonnenter,    som    har    sendt                  Foruden    disse    beløb,    hvor    ingen    afsender    var 
penge   for   Stjernen,   men   ikke   har   udfyldt   rubrik-             anført,  får  vi  stadig  giroindbetalinger,  hvor  der  på 
ken      »afsenderbetegnelse«      med     deres     navn     og             bagsiden  af  talonen  er  skrevet  forskellige  bemærk - 
adresse.                                                                                                  ninger  eller  forklaringer,  men  hvor  afsenderen  har 

Vi   har   tidligere   skrevet   om   modtagelsen   af   kr.              skrevet  udenfor  den  talon,  som  vi  får,  således  at  en 
13,00,    afsendt    fra    postkontor    28,    Smallegade    6,             del  af  forklaringen  er  blevet  skåret  af,  idel  vi  kun 
den  3.  december  1964.  Vedkommende  abonnent  har             får  tilsendt  den  yderste  venstre  talon  på  girokortet 
endnu  ikke   ladet  høre   fra   sig,   og   da   vi   gerne  vil             fra  girokontoret. 

have  beløbet  afskrevet  på  den  rette  konto,  så  den,                  Husk    altså    altid    ved    indbetalinger    på    giro:    1) 
der   har   betalt,   ikke   skal   blive   rykket   igen,   beder             At  anføre   navn   og  adresse   på   den,   der   indsender 
vi  venligst  vedkommende  om  snarest  at  sende  os  et             pengene;  dette  skal  stå  på  forsiden  i  den  rubrik,  der 
par  ord.                                                                                                 hedder    »Afsenderbetegnelse«.    2)     Når    der    skrives 

Vi  har  desuden  nu  fået  yderligere  kr.  25,00  uden             noget  på  bagsiden  af  girokortet,  må  der  kun  skri- 
afsender,  idet  der  i  rubrikken  var  skrevet  »Stjernen              ves  på   bagsiden   af   den   venstre   talon  (»Kupon   til 
1965«   i  stedet  for  vedkommendes  navn  og  adresse.              modtageren«),  idet  resten  af  girokortet  beholdes  af 
Beløbet   er   afsendt   fra    Vanløse   den   22.    december              Girokontoret,   og   vi  har  ingen  mulighed  for  at  se, 
1964,   og  talonen  er  stemplet  kl.   18.15.   Vi  vil  også              hvad  der  står,  hvis  der  skrives   udenfor  talonen. 
meget  gerne  høre  fra  denne  abonnent,  så  vi  kan  få 
dette  beløb  afskrevet  på  rette  sted.                                                                                                              Missionskontoret. 

OH,  DU  ZION  I  VEST 

Den   danske                                                   Jørgen  W.  Schmidt's  bog  om  kirkens  første  tid  i  Danmark, 

om  de  mænd  og  kvinder,  som  bogstavelig  talt  med  fare  for 
mormon -emigration                          deres  liv  sluttede  sig  til  Mormonismen,  om    udvandringens 
1850-1900                                                         genvoidigheder  og  om  landet,  de  kom  til.  272  sider  -4-  20 

sider  plancher  -4-  kort,  kr.  49  50,  indb.  kr.  59.50. 

HOS  DERES  BOGHANDLER  eller  ROSENKILDE  og  BAGGER,  Kron-Prinsens-Gade  3,  Kbh.  K.  (01)  CE  7044,  lokal  1 

